cyanic-selkie/wikianc huggingface dataset:
ರಾಸಾಯನಿಕ ಅಣುರಚನಾಸ್ವರೂಪ
ಕ್ಷ-ಕಿರಣಗಳ ನಮನ
ನಮನ ವಿಧಾನಗಳಲ್ಲಿ ಶಕ್ತಿಸ್ಥಳಾಂತರವಿಲ್ಲ; ಇಲ್ಲಿ ಪತನ ಕಿರಣಗಳ ತರಂಗಮಾನವೂ ಬದಲಾಗುವುದಿಲ್ಲ. ವಿಶಿಷ್ಟ ತರಂಗಮಾನ ಕ್ಷ-ಕಿರಣಗಳು (ಕ್ಯಾರೆಕ್ಟರಿಸ್ಟಿಕ್ ಎಕ್ಸ್-ರೇಸ್) ರಾಸಾಯನಿಕ ಹರಳುಗಳ ಮೇಲೆ ಬಿದ್ದಾಗ ಅವು ಈ ಕಿರಣಜಾಲವನ್ನು ಬಾಗಿಸಿ, ವಿಶಿಷ್ಟ ರೀತಿಯ ಸಮನಾಕೃತಿಗಳನ್ನು (ಡಿಫ್ರಾಕ್ಷನ್ ಪ್ಯಾಟರ್ನ್ಸ್) ಕೊಡುತ್ತವೆ. ಹರಳುಗಳಲ್ಲಿರುವ ಪರಮಾಣುಗಳು ಕ್ಷ-ಕಿರಣಗಳನ್ನು ಚದುರಿಸುವುದರಿಂದ ಈ ವಿಶಿಷ್ಟಾಕೃತಿಗಳು ಉದ್ಭವಿಸುತ್ತವೆ. ಇದರಿಂದಾಗಿ ಬೇರೆಬೇರೆ ನಮನ ಆಕೃತಿಗಳು ರೂಪುಗೊಳ್ಳುತ್ತವೆ. ಯಾವುದಾದರೊಂದು ಪದಾರ್ಥದ ವಿಶಿಷ್ಟ ಗುಣವೇ ಈ ಆಕೃತಿ ಎಂದು ತಿಳಿಯಬಹುದು.
ಸ್ವಲ್ಪ ದೊಡ್ಡ ಅಣುಗಳ ವಿಷಯದಲ್ಲಿ, ರಾಸಾಯನಿಕ ಗುಣಸಾಕ್ಷ್ಯಗಳ ಆಧಾರದ ಮೇಲೆ ಒಪ್ಪಬಹುದಾದ ಬಹುಸಂಖ್ಯಾತ ಮಾದರಿಗಳನ್ನು ಕಲ್ಪಿಸಲು ಸಾಧ್ಯ. ಆ ಸಂದರ್ಭದಲ್ಲಿ ಮೇಲಿನ ಮಾರ್ಗ ಕಠಿಣವಾಗುತ್ತದೆ. ಸುಧಾರಿತ ಉತ್ತಮಮಾರ್ಗಗಳಲ್ಲೊಂದು ಫ಼ೋರಿಯರ್ ಸಂಯೋಜನೆಯನ್ನು ಅವಲಂಬಿಸಿದೆ. ಗಣಿತಶಾಸ್ತ್ರದಿಂದ ಅಳವಡಿಸಿಕೊಂಡ ಈ ವಿಧಾನದಲ್ಲಿ, ಪ್ರಯೋಗದಿಂದ ಕಂಡುಹಿಡಿದ ಕಿರಣಗಳ ತೀಕ್ಷ್ಣತೆಗಳನ್ನು ಉಪಯೋಗಿಸಿಕೊಂಡು ಅಣುವಿನಲ್ಲಿನ ವಿದ್ಯುದಂಶಸಾಂದ್ರತೆಯ (ಎಲೆಕ್ಟ್ರಾನ್ ಡೆನ್ಸಿಟಿ) ನಕಾಶೆಗಳನ್ನು ತಯಾರಿಸಬಹುದು. ಈ ನಕಾಶೆಗಳಲ್ಲಿ ಪರಮಾಣುಗಳ ಸಾಧನೆಗಳು ಅತಿ ಉನ್ನತ ವಿದ್ಯುದಂಶಸಾಂದ್ರತೆಯ ಸ್ಥಾನಗಳಾಗಿ ಪರಿಣಮಿಸುತ್ತವೆ.
ಅತಿ ದೊಡ್ಡ ಮತ್ತು ಬಹಳ ಕಡಿಮೆ ವಿಶಿಷ್ಟಾನುರೂಪತೆಯುಳ್ಳ (ಲೋ ಸಿಮೆಟ್ರಿ) ಅಣುಗಳ ಸ್ವರೂಪವನ್ನು ಖಚಿತಪಡಿಸಲು ಕೆಲವು ವೇಳೆ ಅಸಾಧ್ಯವೆನ್ನಿಸಬಹುದು.
ಋಣವಿದ್ಯುದಂಶ ಕಿರಣಗಳ ನಮನ
ಇಲ್ಲಿ ಕ್ಷ-ಕಿರಣಗಳ ಬದಲು ವೇಗೋತ್ಕರ್ಷಹೊಂದಿದ ಋಣವಿದ್ಯುದಂಶ ಕಿರಣಗಳನ್ನು ನಮನ-ಕ್ರಿಯಾಭ್ಯಾಸ ಮಾಡಲು ಬಳಸುತ್ತಾರೆ. ಈ ಮಾರ್ಗದಿಂದ ಪದಾರ್ಥಗಳನ್ನು ಅನಿಲರೂಪದಲ್ಲಿ ಮಾತ್ರ ಅಧ್ಯಯನಮಾಡಲು ಸಾಧ್ಯ. ಅನಿಲರೂಪದಲ್ಲಿರುವ ಅಣುವಿನ ಪರಮಾಣುಗಳಿಂದ ನಮನ ಹೊಂದಿದ ಕಿರಣಗಳು ಛಾಯಾಗ್ರಾಹಕದ ಮೇಲೆ ಬಿದ್ದಾಗ, ಸಮಾನ ಕೇಂದ್ರವುಳ್ಳ ಹಲವು ಬೆಳಕಿನ ಛಾಯಾವೃತ್ತಗಳು ರೂಪುಗೊಳ್ಳುತ್ತವೆ. ಈ ವೃತ್ತಗಳ ಪರಸ್ಪರತೀಕ್ಷ್ಣತೆಗಳನ್ನು (ರಿಲೆಟಿವ್ ಇನ್ಟೆನ್ಸಿಟಿ) ಅಳತೆಮಾಡಿ ನಿರ್ಣಯಿಸಬಹುದು. ಇವುಗಳ ಪರಸ್ಪರ ತೀಕ್ಷ್ಣತೆಗಳ ನೆರವಿನಿಂದ ಅಣುರಚನಾಸ್ವರೂಪವನ್ನು ತಿಳಿಯುವುದು ಸಾಧ್ಯವಾಗುತ್ತದೆ.
ಅಧಿಕ ವಿಶಿಷ್ಟಾನುರೂಪತೆಯುಳ್ಳ ಅಣುಗಳ ಸ್ವರೂಪವನ್ನು ಕೆಲವೇ ಸ್ವತಂತ್ರ ನಿಯತಾಂಕಗಳ ಸಹಾಯದಿಂದ ವ್ಯಕ್ತಪಡಿಸಲು ಸಾಧ್ಯ. 2 ಅಥವಾ 3 ಸ್ವತಂತ್ರ ನಿಯತಾಂಕಗಳ ಸಹಾಯದಿಂದ ವ್ಯಕ್ತಪಡಿಸಬಹುದಾದ ಅಣುಗಳ ವಿಷಯದಲ್ಲಿ ಮಾತ್ರ ಈ ಮಾರ್ಗ ಸಫಲವಾಗಬಲ್ಲುವು. ಒಂದೊಂದು ನಿಯತಾಂಕಕ್ಕೂ ಪ್ರತ್ಯೇಕವಾಗಿ, ಒಪ್ಪಬಹುದಾದ ಹಲವು ಮೌಲ್ಯಗಳನ್ನು ಕೊಟ್ಟು ಪ್ರತಿಯೊಂದು ಆಯ್ದ ಮೌಲ್ಯದಿಂದಲೂ ಬರುವ ಕಿರಣಗಳ ತೀಕ್ಷ್ಣತೆಗಳನ್ನು ಲೆಕ್ಕಾಚಾರಹಾಕಿ ನಿರ್ಣಯಿಸಬಹುದು. ಅನಂತರ ತೀಕ್ಷ್ಣತೆಯನ್ನೂ ಪ್ರತಿಯೊಂದು ಆಯ್ದ ಮೌಲ್ಯಕ್ಕೂ ನಮನ ಕೋನದ ಸಂಬಂಧವನ್ನೂ ನಮೂದಿಸುವ ನಕಾಶೆಗಳನ್ನು ತಯಾರಿಸಿ, ಅವುಗಳನ್ನು ಪ್ರಯೋಗದಿಂದ ದೊರೆತ ನಕಾಶೆಗಳೊಂದಿಗೆ ಹೋಲಿಸಿನೋಡಬೇಕಾಗುವುದು. ಯಾವ ನಿಯತಾಂಕ ಮೌಲ್ಯಕ್ಕೆ, ಪ್ರಯೋಗದಿಂದ ಮತ್ತು ಲೆಕ್ಕಾಚಾರದಿಂದ ಲಭಿಸಿದ ನಕಾಶೆಗಳು ಉತ್ತಮ ಹೊಂದಾಣಿಕೆಯನ್ನು ತೋರಿಸುವುವೋ ಅದೇ ನೈಜಮೌಲ್ಯವೆಂದು ಪರಿಗಣಿಸಲಾಗುವುದು. ಹೀಗೆ, ಅಣುವಿನ ಬಂಧನಾಂತರಗಳನ್ನು ಕನಿಷ್ಟ ±0.01 Å ನಷ್ಟು ಖಚಿತವಾಗಿ ಗೊತ್ತುಮಾಡಬಹುದು.
ವಿದ್ಯುತ್ ಧ್ರುವಯುಗ್ಮ ಭ್ರಮಣಶಕ್ತಿ ಮತ್ತು ಅಣುರಚನಾಸ್ವರೂಪ
ಕೇಂದ್ರಬಿಂದು ಅನುರೂಪತೆಯುಳ್ಳ ಅಣುಗಳು ಮತ್ತು ಗೋಳಾಕಾರದ ಪರಿಭ್ರಾಮಕಗಳಾದ (ಸ್ಫೆರಿಕಲ್ ಟಾಪ್ಸ್) ಅಣುಗಳ ಹೊರತು, ಮಿಕ್ಕ ಅಣುಗಳಿಗೆ ಒಂದು ನಿರ್ದಿಷ್ಟ ವಿದ್ಯುತ್ ಧ್ರುವಯುಗ್ಮ ಭ್ರಮಣ ಶಕ್ತಿ (ಎಲೆಕ್ಟ್ರಿಕ್ ಡೈಪೋಲ್ ಮೊಮೆಂಟ್ μ) ಇರುತ್ತದೆ. ವಿದ್ಯುದಂಶಗಳಿಂದ ಕೂಡಿದ AB ಅಣುವಿನ μ ಹೀಗಿದೆ.
. ಇಲ್ಲಿ ಮತ್ತು Qi =A ಮತ್ತು B ಗಳ ಮೇಲಿರುವ ವಿದ್ಯುದಂಶಗಳ ಮೌಲ್ಯ; xi ಧ್ರುವಕೇಂದ್ರದಿಂದ (ಸೆಂಟರ್ ಆಫ಼್ ಮಾಸ್) A ಮತ್ತು B ಗಳ ಅಂತರ. ಅಣುಗಳ ವಿಶಿಷ್ಟಾನುರೂಪತೆ ಎಷ್ಟೊ ಸಾರಿ ಅವುಗಳ ವಿದ್ಯುತ್ ಧ್ರುವಯುಗ್ಮ ಭ್ರಮಣಶಕ್ತಿಯಿಂದಲೇ ವಿದಿತವಾಗುತ್ತದೆ. CO2 ಮತ್ತು CS2 ಅಣುಗಳಿಗೆ ಇದು ಸೊನ್ನೆ ಎಂದು ಮಾತ್ರಕ್ಕೆ, ಅವುಗಳು ಕೇಂದ್ರ ಬಿಂದು ಅನುರೂಪತೆಯನ್ನು ಹೊಂದಿರಬೇಕಲ್ಲದೆ ಅವುಗಳಲ್ಲಿನ ಪರಮಾಣುಗಳು ಒಂದೇ ರೇಖೆಯಲ್ಲಿರಬೇಕು ಎಂಬುದು ಸುಲಭವಾಗಿ ಗೊತ್ತಾಗುತ್ತದೆ. ಹಾಗೆಯೇ H2O ಮತ್ತು SO2 ಅಣಗಳಲ್ಲಿ ಸೊನ್ನೆಯಲ್ಲವಾದ್ದರಿಂದ ಇವುಗಳಲ್ಲಿನ ಪರಮಾಣುಗಳು ಒಂದೇ ರೇಖೆಯಲ್ಲಿಲ್ಲವೆಂಬುದಕ್ಕೆ ಸಾಕ್ಷಿ ದೊರೆಯುತ್ತದೆ. ಅದೇ ರೀತಿ μ ಸೊನ್ನೆಯಾಗಿರುವ ಟ್ರಾನ್ಸ್ ಡೈಕ್ಲೊರೋ ಎಥಿಲಿನ್ ಅಣುವನ್ನು ಸಾಕಷ್ಟು ಹೆಚ್ಚಿನ μ ಹೊಂದಿರುವ ಸಿಸ್-ಡೈಕ್ಲೊರೋ ಎಥಿಲೀನ್‍ನಿಂದ ಸುಲಭವಾಗಿ ಗುರುತಿಸಬಹುದು.
ಕೆಲವು ಸಂದರ್ಭಗಳಲ್ಲಿ, ಈ ಅಳತೆಗಳಿಂದ ಬಂಧನಕೋನಗಳನ್ನೂ ಗೊತ್ತು ಮಾಡಬಹುದು. ಬಂಧನಭ್ರಮಣಶಕ್ತಿಗಳ ದಿಕ್‍ಪ್ರಮಾಣರೇಖೆಗಳ ಸಂಕಲನ (ವೆಕ್ಟರ್ ಅಡಿಟಿವಿಟಿ) ಸಾಧ್ಯತೆಯ ಆಧಾರದ ಮೇಲೆ ಇದು ಸಾಧ್ಯವಾಗುವುದು. ಉದಾಹರಣೆಗಾಗಿ, ಬೆಂಜ಼ೀನ್‍ನಲ್ಲಿರುವ ಒಂದು H ನ್ನು X ಎಂಬ ಪರಮಾಣುವಿನಿಂದ ಸ್ಥಾನ ಪಲ್ಲಟಮಾಡಿಸಿದರೆ, ಬರುವ ಪದಾರ್ಥದ μ ವನ್ನು, C-X ಬಂಧನದ ಭ್ರಮಣಶಕ್ತಿ ಎಂದು ಕರೆಯಬಹುದು.
ಅಣುವಿನಲ್ಲಿ μ1 = C - X ಮತ್ತು μ2 = C - CH2 - Y ಎಂಬುದನ್ನು ಬಂಧನಭ್ರಮಣಶಕ್ತಿಗಳೆಂದು ಕರೆದರೆ, ಈ ಪದಾರ್ಥದ μ ವನ್ನು ಕೆಳಗಿನ ಸಮೀಕರಣದಿಂದ ಪಡೆಯಬಹುದು:
μ2 = μ12 + μ22 + 2μ1μ2 cos θ ಇಂಥ ಸಮೀಕರಣದಿಂದ θ ಕೋನದ ಮೌಲ್ಯವನ್ನು ಕಂಡುಹಿಡಿಯಬಹುದು.
ಮೋಲಾರ್ ವಕ್ರೀಭವನ ಮತ್ತು ಅಣುರಚನಾಸ್ವರೂಪ
ವಿದ್ಯುತ್‍ಕ್ಷೇತ್ರದಲ್ಲಿ ಅಣುವಿನಲ್ಲಿನ ಋಣವಿದ್ಯುದಂಶಗಳು, ಪರಮಾಣು ಕೇಂದ್ರಕ್ಕೆ ಸಂಬಂಧಿಸಿದಂತೆ ತಮ್ಮ ಸಹಜಸ್ಥಾನದಿಂದ ಸರಿಯುವುದರಿಂದ, ಈ ವಕ್ರೀಭವನ ಉಂಟಾಗುತ್ತದೆ. ಪದಾರ್ಥಗಳ ಈ ಗುಣಮೌಲ್ಯ ಅಣುರಚನಾಸ್ವರೂಪವನ್ನು ಅವಲಂಬಿಸಿದೆ. ಪರಮಾಣುಗಳು ಮತ್ತು ಹಲವು ಪರಮಾಣು ಗುಂಪುಗಳು, ಪದಾರ್ಥದ ಮೋಲಾರ್ ವಕ್ರೀಭವನಕ್ಕೆ ತಮ್ಮ ಒಂದು ಗೊತ್ತಾದ ಪಾಲನ್ನು ನೀಡುತ್ತವೆ. ಯಾವ ಪದಾರ್ಥದಲ್ಲಿ ಅಡಕವಾಗಿದ್ದರೂ ಇವು ತಮ್ಮ ಈ ನಿರ್ದಿಷ್ಟ ಪಾಲನ್ನು ನೀಡುತ್ತವೆಂಬುದು ಅನೇಕ ಪದಾರ್ಥಗಳ ಪರೀಕ್ಷೆಯಿಂದ ನಿರ್ಣಿತವಾದ ಸಂಗತಿ. ಉದಾಹರಣೆಗೆ, ಕೇವಲ ಗುಂಪಿನಿಂದ ಮಾತ್ರ ಬದಲಾದ ಎಷ್ಟೋ ಪದಾರ್ಥಗಳು, ತಮ್ಮ ಮೋಲಾರು ವಕ್ರೀಭವನದಲ್ಲಿ ಯಾವಾಗಲೂ 4.618ನಷ್ಟೆ ವ್ಯತ್ಯಾಸವನ್ನು ತೋರಿಸುತ್ತವೆ. ಅಂದರೆ, ಇದನ್ನು ಗುಂಪಿನ ಕೊಡುಗೆ ಎಂದು ಹೇಳಬಹುದು. ಹೀಗೆಯೇ ಎಲ್ಲ ಪರಮಾಣುಗಳಿಗೂ ಅವುಗಳ ನಿಯತಮೌಲ್ಯಗಳನ್ನು ಗೊತ್ತುಮಾಡಬಹುದು. ಪದಾರ್ಥದ ಮೋಲಾರ್ ವಕ್ರೀಭವನವನ್ನೇ ಅದರಲ್ಲಿಯ ಎಲ್ಲ ಪರಮಾಣುಗಳ ನಿಯತ ಮೌಲ್ಯಗಳ ಮೊತ್ತವೆಂದು ಪರಿಗಣಿಸಬಹುದು. ಹೀಗೆ ಮಾಡುವಾಗ, ಪದಾರ್ಥದಲ್ಲಿ ದ್ವಿಗುಣ (ಡಬಲ್) ಮತ್ತು ತ್ರಿಗುಣ (ಟ್ರಿಪಲ್) ಬಂಧನಗಳಿದ್ದರೆ, ಅವುಗಳಿಗೂ ಕೆಲವು ನಿಯತ ಮೌಲ್ಯಗಳನ್ನು ಕೊಡಬೇಕಾಗುವುದು.
ಹಲವಾರು ಪದಾರ್ಥಗಳ ಮೋಲಾರ್ ವಕ್ರೀಭವನಗಳ ಪರೀಕ್ಷೆಯಿಂದ ನಿರ್ಣಯಿಸಲ್ಪಟ್ಟ ಪರಮಾಣು ಮತ್ತು ಬಂಧನವಕ್ರೀಭವನಗಳನ್ನು ಪಟ್ಟಿ ಮಾಡಲಾಗಿದೆ. ಒಂದು ನಿರ್ದಿಷ್ಟ ರಚನಾಸ್ವರೂಪದ ಸಾಧ್ಯಾಸಾಧ್ಯತೆಯನ್ನು ನಿರ್ಣಯಿಸುವಾಗ, ಮೋಲಾರ್ ವಕ್ರೀಭವನ ಬಹಳ ಉಪಯುಕ್ತವಾಗುತ್ತದೆ.
ಕಾಂತಭ್ರಮಣಶಕ್ತಿ ಮತ್ತು ಅಣುರಚನಾಸ್ವರೂಪ
ಅಯಸ್ಕಾಂತ ಧ್ರುವಗಳಿಂದ ಆಕರ್ಷಿಸಲ್ಪಡುವ ಅನೇಕ ಪದಾರ್ಥಗಳನ್ನು ಅನುಕಾಂತ (ಪ್ಯಾರಾ ಮ್ಯಾಗ್ನೆಟಿಕ್) ಪದಾರ್ಥಗಳೆಂದು ಕರೆಯಬಹುದು. ಇದಕ್ಕೆ ವಿರುದ್ಧವಾಗಿ, ಅಯಸ್ಕಾಂತದ ಧ್ರುವಗಳಿಂದ ಮಾಡಲ್ಪಡುವ ಪದಾರ್ಥಗಳನ್ನು ಪ್ರತಿಕಾಂತ (ಡಯಾಮ್ಯಾಗ್ನೆಟಿಕ್) ಪದಾರ್ಥಗಳೆನ್ನಬಹುದು.
ಅನುಕಾಂತ ಪದಾರ್ಥಗಳು ಕಾಂತಕ್ಷೇತ್ರದಲ್ಲಿ ತೋರುವ ವರ್ತನೆಯಿಂದ ಅಣುರಚನಾಸ್ವರೂಪಕ್ಕೆ ಸಂಬಂಧಿಸಿದ ತಿಳಿವನ್ನು ಪಡೆಯಬಹುದು. ಅನುಕಾಂತತೆ ಸಾಧಾರಣವಾಗಿ, ಭ್ರಮಣಜೋಡನೆ ಇಲ್ಲದ (ಅನ್‍ಪೇರ್ಡ್ ಸ್ಪಿನ್ಸ್) ಋಣವಿದ್ಯುದಂಶಗಳಿಂದ ಉಂಟಾಗುತ್ತದೆ. ಎಲ್ಲ ಋಣವಿದ್ಯುದಂಶಗಳೂ ಜೋಡಿಯಾಗಿದ್ದರೆ ಆ ಪದಾರ್ಥ ಪ್ರತಿಕಾಂತವಾಗಿ ಪರಿಣಮಿಸುತ್ತದೆ. ಹೈಪೋಫಾಸ್ಫಾರಿಕ್ ಆಮ್ಲದ ಎಲ್ಲ ಲವಣಗಳೂ ಪ್ರತಿಕಾಂತ ಪದಾರ್ಥಗಳಾಗಿರುವುದರಿಂದ ಅದರ ಸರಿಯಾದ ರಾಸಾಯನಿಕಸೂತ್ರ ಎಲ್ಲ ಋಣವಿದ್ಯುದಂಶಗಳೂ ಜೋಡಣೆಯಾಗಿರುವ H4P2O6 ಆಗಿರಬೇಕು ಎಂದು ನಿರ್ಧರಿಸಲಾಗಿದೆ. ಇದೇ ಕಾರಣದಿಂದ ಮರ್ಕ್ಯೂರೆಸ್ ಕ್ಲೋರೈಡ್ ಆಗಿರದೆ Hg2Cl2 ಆಗಿರಬೇಕು ಎಂದು ನಿರ್ಧರಿಸಲಾಗಿದೆ.
ಇನ್ನೂ ಮುಖ್ಯವಾದ ನಿದರ್ಶನಗಳೆಂದರೆ ಅಪೂರ್ವ ಖನಿಜಗಳ (ರೇರ್ ಅರ್ತ್ಸ್) ಗುಂಪು ಮತ್ತು ಆ್ಯಕ್ಟಿನೈಡ್ ಗುಂಪುಗಳಿಗೆ ಸೇರಿದ ಸಂಧಿ ಸ್ಥಾನದ ಮೂಲಧಾತುಗಳು (ಟ್ರಾನ್ಸಿಷನ್ ಎಲಿಮೆಂಟ್ಸ್). ಇವುಗಳಲಿ ಅನುಕಾಂತತೆ, ಅಪೂರ್ಣವಾಗಿರುವ ಒಳಗಿನ ಋಣವಿದ್ಯುದಂಶವಲಯದ ಕಾರಣದಿಂದಾಗಿ ಉದ್ಭವಿಸುತ್ತವೆ. ಇವುಗಳಲ್ಲಿ ಮೊದಲನೆಯ ಸಂಧಿಸ್ಥಾನ ಮೂಲಧಾತುಗಳು ಗುಂಪಿನಲ್ಲಿ, ಕಾಂತಭ್ರಮಣಶಕ್ತಿ, ಜೋಡಣೆಯಿಲ್ಲದ ವಿದ್ಯುದಂಶಗಳ ಭ್ರಮಣದಿಂದ ಮಾತ್ರವೇ ಹುಟ್ಟುತ್ತದೆ. ಕಾಂತಭ್ರಮಣಶಕ್ತಿಯ ಸಾತ್ವಿಕಮೌಲ್ಯ (ಎಫೆಕ್ಟಿವ್ ಮ್ಯಾಗ್ನೆಟಿಕ್ ಮೊಮೆಂಟ್) ಇಲ್ಲಿ ಒಂಟಿ ಋಣವಿದ್ಯುದಂಶಗಳ ಸಂಖ್ಯೆಯನ್ನು (n) ಅವಲಂಬಿಸಿದೆ.
ಹೀಗೆ ಕಾಂತತಾಭ್ರಮಣಶಕ್ತಿಯನ್ನು ಅಳತೆ ಮಾಡಿದಲ್ಲಿ ಒಂಟಿ ಋಣವಿದ್ಯದಂಶಗಳ ಸಂಖ್ಯೆಯನ್ನು ಅನುಕಾಂತಕಣದ (ಪಾರಾ ಮ್ಯಾಗ್ನೆಟಿಕ್ ಅಯಾನ್) ಸಂಯೋಗ ಶಕ್ತಿಯನ್ನೂ ಪಡೆಯಬಹುದು. ಸಂಕೀರ್ಣ ಪದಾರ್ಥಗಳಲ್ಲಿ (ಕಾಂಪ್ಲೆಕ್ಸಸ್) ಕೇಂದ್ರದಲ್ಲಿರುವ ಲೌಕಿಕ ಪರಮಾಣುವಿನ ಸುತ್ತ ಇರುವ ಸಂಯೋಗಸಮುದಾಯಗಳ (ಲೈಗ್ಯಾಂಡ್ಸ್) ಆಂತರಿಕ ರಚನೆಯನ್ನೂ ಅನುಕಾಂತತೆಯ ಮೂಲಕ ಅರಿಯಬಹುದು. ಯಾವ ಯಾವ ಒಂಟಿ ಋಣವಿದ್ಯುದಂಶಗಳು ಸಂಯೋಗ ಸಮುದಾಯಗಳೊಡನೆ ಕೂಡಿ ರಾಸಾಯನಿಕ ಬಂಧನಗಳನ್ನು ರೂಪಿಸುತ್ತವೆಂಬುದನ್ನಾಧರಿಸಿ ಬಹುವಿಧ ಆಂತರಿಕ ರಚನೆ ಏರ್ಪಡುತ್ತದೆ. ಈ ಕೂಡಣಿಯಲ್ಲಿ ಹುಟ್ಟುವ ಮಿಶ್ರಜ ಬಂಧನಗಳು (ಹೈಬ್ರಿಡ್ ಬಾಂಡ್ಸ್) ನಿಶ್ಚಿತ ದಿಕ್ಕಿನಲ್ಲಿ ಮಾತ್ರ ಸಂಯೋಜನೆಗೆ ನೆರವಾಗುತ್ತವೆ; ಆದ್ದರಿಂದ ಆಂತರಿಕ ರಚನೆಯ ಮೇಲೆ ಪರಿಣಾಮವನ್ನುಂಟುಮಾಡುತ್ತವೆ.
ಉದಾಹರಣೆಗೆ, ಎರಡು ಒಂಟಿ ಋಣವಿದ್ಯುದಂಶಗಳನ್ನು ಹೊಂದಿದ [ಸಂಯೋಗ ಸಂಖ್ಯೆ (ಕೋಆರ್ಡಿನೇಷನ್ ನಂಬರ್)=2 Ni ಎರಡು ಬಗೆಯ ಸಂಕೀರ್ಣ ಪದಾರ್ಥಗಳನ್ನು ಕೊಡುತ್ತದೆ.
೧. ಸಮತಲ ಚೌಕಾಕಾರದ (ಸ್ಕ್ವೇರ್ ಪ್ಲೇನಾರ್) ಸಮ್ಮಿಶ್ರ ಪದಾರ್ಥಗಳು: ಇವು Ni ಎರಡೂ ಒಂಟಿ ಋಣವಿದ್ಯುಂಶಗಳ ಜೋಡಣೆಯಿಂದ ಹುಟ್ಟುತ್ತವೆ. ಆದ್ದರಿಂದ ಈ ಪದಾರ್ಥಗಳಿಗೆ ಕಾಂತಭ್ರಮಣಶಕ್ತಿ ಸೊನ್ನೆಯಾಗಿರುತ್ತದೆ.
೨. ನಾಲ್ಕುಮುಖದ ಗೋಪುರಾಕೃತಿಯ (ಟೆಟ್ರಾಹೆಡ್ರಲ್) ಸಂಕೀರ್ಣ ಪದಾರ್ಥಗಳು: ಇಲ್ಲಿ Ni ನ ಎರಡು ಒಂಟಿ ಋಣವಿದ್ಯುದಂಶಗಳು ಮಿಶ್ರಜ ಬಂಧನಗಳನ್ನು ರೂಪಿಸುವುದರಲ್ಲಿ ಭಾಗವಹಿಸಿದರೆ ಹಾಗೆಯೇ ಒಂಟಿಯಾಗಿ ಉಳಿಯುತ್ತವೆ. ಇದರಿಂದ ಈ ಪದಾರ್ಥಗಳಲ್ಲಿ ಅನುಕಾಂತತೆ ಉಳಿಯುತ್ತದೆ. ಕಾಂತಭ್ರಮಣಶಕ್ತಿಯನ್ನು ಅಳತೆ ಮಾಡಿದಲ್ಲಿ, ಈ ಎರಡು ವಿಧದ ರಚನಾಸ್ವರೂಪವನ್ನು ತತ್‍ಕ್ಷಣ ಗುರುತಿಸಬಹುದು.
ದಿ ಕಾಶ್ಮೀರ್ ಫೈಲ್ಸ್ (ಚಲನಚಿತ್ರ)
ದಿ ಕಾಶ್ಮೀರ್ ಫೈಲ್ಸ್ 2022 ರಲ್ಲಿ ಬಿಡುಗಡೆಯಾದ ಹಿಂದಿ ಭಾಷೆಯ ಚಲನಚಿತ್ರ, ಝೀ ಸ್ಟುಡಿಯೋಸ್ ನಿರ್ಮಿಸಿದ ಈ ಚಿತ್ರದ ನಿರ್ದೇಶಕ ವಿವೇಕ್ ಅಗ್ನಿಹೋತ್ರಿ. ಕಾಶ್ಮೀರಿ ಪಂಡಿತರ ಉಚ್ಚಾಟನೆಯೇ ಈ ಚಲನಚಿತ್ರದ ಪ್ರಮುಖ ವಿಷಯ. ಇದರಲ್ಲಿ ಅನುಪಮ್ ಖೇರ್, ದರ್ಶನ್ ಕುಮಾರ್, ಪಲ್ಲವಿ ಜೋಷಿ ಮಿಥುನ್ ಚಕ್ರವರ್ತಿ, ಪ್ರಕಾಶ್ ಬೆಳವಾಡಿ ಮುಂತಾದವರು ನಟಿಸಿದ್ದಾರೆ. ಚಲನಚಿತ್ರವು 11 ಮಾರ್ಚ್ 2022 ರಂದು ಥಿಯೇಟರ್‌ಗಳಲ್ಲಿ ಬಿಡುಗಡೆಯಾಯಿತು.
ಅನೇಕ ರಾಜ್ಯಗಳಲ್ಲಿ ಚಿತ್ರಕ್ಕೆ ತೆರಿಗೆ ವಿನಾಯಿತಿ ನೀಡಲಾಗಿದೆ. ಭಾರತೀಯರು ನಿರ್ಲಕ್ಷಿಸಿದ್ದ ಇತಿಹಾಸವನ್ನು ಚಲನಚಿತ್ರದ ಮೂಲಕ ತೋರಿಸಿದ್ದಕ್ಕಾಗಿ ಅನೇಕರು ಚಲನಚಿತ್ರವನ್ನು ಹೊಗಳಿದ್ದಾರೆ. ಅನೇಕ ಟೀಕೆಗಳನ್ನೂ ಚಲನಚಿತ್ರವು ಎದುರಿಸಿದೆ
ಕಥಾವಸ್ತು
೨೦೨೦ ರ ಸಮಕಾಲೀನ ಸ್ಥಿತಿಯನ್ನು ತೋರಿಸುವುದರೊಂದಿಗೆ ಕಾಶ್ಮೀರಿ ಪಂಡಿತರ ಉಚ್ಚಾಟನೆಯ ಕಾಲಮಾನದ ಇತಿಹಾಸವನ್ನೂ ಫ್ಲಾಶ್ ಬ್ಯಾಕ್ ಮೂಲಕ ಚಲನಚಿತ್ರ ತೋರಿಸುತ್ತದೆ.
೧೯೮೯-೯೦ ರ ಕಾಲಘಟ್ಟದ ಕತೆ
೧೯೮೯-೯೦ ರ ಅವಧಿಯಲ್ಲಿ ಇಸ್ಲಾಮಿಕ್ ಉಗ್ರಗಾಮಿಗಳು ಕಾಶ್ಮೀರಿ ಹಿಂದೂ ಪಂಡಿತರನ್ನು ಕಾಶ್ಮೀರಿ ಕಣಿವೆಯಿಂದ ರಲೀವ್ ಗಲಿವ್ ಯಾ ಚಲಿವ್ (ಇಸ್ಲಾಮಿಗೆ ಮತಾಂತರವಾಗಿ ಅಥವಾ ಸಾಯಿರಿ, ಅಥವಾ ಇಲ್ಲಿಂದ ಓಡಿಹೋಗಿ) ಮತ್ತು ಮುಸ್ತಫಾ ಬಟ್ಟೆ ಸಫಾ ("ದೇವರ ಕೃಪೆಯೊಂದಿಗೆ ಕಾಶ್ಮೀರದಿಂದ ತೊಲಗಿ) ಎಂಬ ಘೋಷಣೆಗಳನ್ನು ಬಳಸಿ ಉಚ್ಚಾಟಿಸಿದರು ಉಗ್ರಗಾಮಿಗಳಿಂದ ಭಾರತೀಯ ಗೂಢಚಾರ ಎಂದು ಆರೋಪಿಸಿರುವ ತನ್ನ ಮಗ ಕರಣ್‌ನ ಸುರಕ್ಷತೆಯ ಬಗ್ಗೆ ಶಿಕ್ಷಕ ಪುಷ್ಕರ್ ನಾಥ್ ಪಂಡಿತ್ ಭಯಪಡುತ್ತಾನೆ. ಪುಷ್ಕರ್ ಸರ್ಕಾರದ ಉನ್ನತ ಹುದ್ದೆಯಲ್ಲಿರುವ ತನ್ನ ಸ್ನೇಹಿತ ಬ್ರಹ್ಮದತ್ತನನ್ನು ಕರಣನ ರಕ್ಷಣೆಗಾಗಿ ವಿನಂತಿಸುತ್ತಾನೆ. ಆದರೆ ಭಯೋತ್ಪಾದಕರಿಂದ ಕರಣನನ್ನು ರಕ್ಷಿಸಲು ಬ್ರಹ್ಮದತ್ತನಿಗೆ ಸಾಧ್ಯವಾಗುವುದಿಲ್ಲ. ಶಾಂತಿ ಸ್ಥಾಪನೆಗೆ ಯತ್ನಿಸಿದ ಕಾರಣಕ್ಕಾಗಿ ಬ್ರಹ್ಮದತ್ತ ಅಮಾನತಾಗುತ್ತಾನೆ
ಪುಷ್ಕರ್‌ನ ಹಿರಿಯ ವಿದ್ಯಾರ್ಥಿಯೂ ಆಗಿರುವ ಉಗ್ರಗಾಮಿ ಕಮಾಂಡರ್ ಫಾರೂಕ್ ಮಲಿಕ್ ಬಿಟ್ಟಾ ಅವರು ಪುಷ್ಕರ್ ನಾಥ್ ಅವರ ಮನೆಯನ್ನು ಪ್ರವೇಶಿಸುತ್ತಾನೆ. ಕರಣ್ ಅಕ್ಕಿ ಪಾತ್ರೆಯಲ್ಲಿ ಅಡಗಿಕೊಳ್ಳುತ್ತಾನೆ ಆದರೆ ಬಿಟ್ಟಾ ಅಕ್ಕಿಯ ಪಾತ್ರೆಗೇ ಗುಂಡು ಹಾರಿಸುತ್ತಾನೆ. ಪುಷ್ಕರ್ ಮತ್ತು ಅವರ ಸೊಸೆ ಶಾರದಾ ತಮ್ಮ ಜೀವಕ್ಕಾಗಿ ಮನವಿ ಮಾಡುತ್ತಾರೆ. ಬಿಟ್ಟಾ ಬದುಕುಳಿಯಬೇಕಾದರೆ ಬದಲಾಗಿ ಕರಣನ ರಕ್ತದಲ್ಲಿ ನೆನೆಸಿದ ಅನ್ನವನ್ನು ತಿನ್ನುವಂತೆ ಶಾರದಾಳನ್ನು ಒತ್ತಾಯಿಸುತ್ತಾನೆ. ಬಿಟ್ಟಾ ಮತ್ತು ಅವನ ಗ್ಯಾಂಗ್ ಮನೆಯಿಂದ ಹೊರಬಂದ ನಂತರ, ಪುಷ್ಕರ್ ಕರಣ್‌ನನ್ನು ಆಸ್ಪತ್ರೆಗೆ ಕರೆದೊಯ್ಯುತ್ತಾನೆ ಮತ್ತು ಕರಣ್‌ನ ಜೀವವನ್ನು ಉಳಿಸಲು ತನ್ನ ವೈದ್ಯ ಸ್ನೇಹಿತ ಮಹೇಶ್ ಕುಮಾರ್‌ಗೆ ವಿನಂತಿಸುತ್ತಾನೆ. ಆದಾಗ್ಯೂ, ಆಸ್ಪತ್ರೆಯನ್ನು ಉಗ್ರಗಾಮಿಗಳು ಸ್ವಾಧೀನಪಡಿಸಿಕೊಳ್ಳುತ್ತಾರೆ, ಆಸ್ಪತ್ರೆಯ ಸಿಬ್ಬಂದಿ ಮುಸ್ಲಿಮೇತರರಿಗೆ ಚಿಕಿತ್ಸೆ ನೀಡುವುದನ್ನು ನಿಷೇಧಿಸುತ್ತಾರೆ. ತರುವಾಯ, ಕರಣ್ ಗುಂಡೇಟಿನಿಂದ ಗಾಯಗೊಂಡು ಸಾಯುತ್ತಾನೆ.
ಪುಷ್ಕರ್ ಮತ್ತು ಅವರ ಕುಟುಂಬವನ್ನು ಅವರ ಪತ್ರಕರ್ತ ಸ್ನೇಹಿತ ವಿಷ್ಣು ರಾಮ್ ಅವರು ಮುಸ್ಲಿಮರೊಂದಿಗೆ ಸೌಹಾರ್ದಯುತ ಸಂಬಂಧವನ್ನು ಹೊಂದಿರುವ ಹಿಂದೂ ಕವಿ ಕೌಲ್ ಬಳಿಗೆ ಕರೆದೊಯ್ಯುತ್ತಾರೆ. ಕೌಲ್ ಅನೇಕ ಪಂಡಿತರನ್ನು ತನ್ನ ಮನೆಗೆ ಕರೆದೊಯ್ಯುತ್ತಾನೆ ಆದರೆ ರಕ್ಷಣೆ ನೀಡುವ ನೆಪದಲ್ಲಿ ಕೌಲ್ ಮತ್ತು ಅವನ ಮಗನನ್ನು ಕರೆದುಕೊಂಡು ಹೋಗಲು ಉಗ್ರಗಾಮಿಗಳ ಗುಂಪು ಆಗಮಿಸುತ್ತದೆ. ಉಳಿದ ಪಂಡಿತರು ಸ್ಥಳವನ್ನು ತೊರೆಯುತ್ತಾರೆ ಆದರೆ ಕೌಲ್ ಮತ್ತು ಅವನ ಮಗನ ಶವಗಳು ಮರಗಳಲ್ಲಿ ನೇತಾಡುತ್ತಿರುವುದನ್ನು ಕಂಡು ಪಂಡಿತರು ಆಘಾತಕ್ಕೊಳಗಾಗುತ್ತಾರೆ.
ಕಾಶ್ಮೀರ ಕಣಿವೆಯ ನಿರಾಶ್ರಿತ ಪಂಡಿತರು ಜಮ್ಮುವಿನಲ್ಲಿ ನೆಲೆಸುತ್ತಾರೆ. ಅಲ್ಪ ಪ್ರಮಾಣದ ಪಡಿತರ ಮತ್ತು ಕಳಪೆ ಸ್ಥಿತಿಯಲ್ಲಿ ವಾಸಿಸುತ್ತಿರುತ್ತಾರೆ. ಅಮಾನತ್ತಾದ ಬ್ರಹ್ಮಾ ಅವರನ್ನು ಜಮ್ಮು ಕಾಶ್ಮೀರದ ಹೊಸ ಗವರ್ನರ್‌ಗೆ ಸಲಹೆಗಾರರಾಗಿ ನೇಮಿಸಲಾಗುತ್ತದೆ. ಅವರ ಕೋರಿಕೆಯ ಮೇರೆಗೆ, ಗೃಹ ಸಚಿವರು ಜಮ್ಮು ಶಿಬಿರಗಳಿಗೆ ಭೇಟಿ ನೀಡುತ್ತಾರೆ, ಅಲ್ಲಿ ಪುಷ್ಕರ್ ಅವರು ಆರ್ಟಿಕಲ್ 370 ಅನ್ನು ತೆಗೆದುಹಾಕಲು ಮತ್ತು ಕಾಶ್ಮೀರಿ ಪಂಡಿತರ ಪುನರ್ವಸತಿಗೆ ಒತ್ತಾಯಿಸುತ್ತಾರೆ. ಕಾಶ್ಮೀರದ ನಾಡಿಮಾರ್ಗ್‌ನಲ್ಲಿ ಶಾರದಾ ಅವರಿಗೆ ಸರ್ಕಾರಿ ನೌಕರಿ ದೊರಕಿಸಿಕೊಡುವಲ್ಲಿ ಬ್ರಹ್ಮ ಸಹಾಯ ಮಾಡುತ್ತಾನೆ. ಪುಷ್ಕರ್ ಮತ್ತು ಕುಟುಂಬವು ಅಲ್ಲಿಗೆ ತೆರಳುತ್ತದೆ.
ಒಂದು ದಿನ ಬಿಟ್ಟಾ ನೇತೃತ್ವದ ಉಗ್ರಗಾಮಿಗಳ ಗುಂಪು ಭಾರತೀಯ ಸೇನೆಯ ಸದಸ್ಯರಂತೆ ವೇಷಧರಿಸಿ ನಾಡಿಮಾರ್ಗ್‌ಗೆ ಆಗಮಿಸುತ್ತದೆ. ಉಪಾಯದಿಂದ ಹಿಂದೂ ಪಂಡಿತರನ್ನು ಮನೆಯಿಂದ ಹೊರಗೆ ಕರೆಯುತ್ತಾರೆ. ಉಗ್ರಗಾಮಿಗಳು ತನ್ನ ಹಿರಿಯ ಮಗ ಶಿವನನ್ನು ಹಿಡಿದಾಗ ಶಾರದಾ ವಿರೋಧಿಸುತ್ತಾಳೆ. ಕೋಪಗೊಂಡ ಫಾರೂಕ್ ಅವಳ ಬಟ್ಟೆ ಹರಿದು ಅವಳ ದೇಹವನ್ನು ಅರ್ಧಕ್ಕೆ ಗರಗಸುತ್ತಾನೆ. ಅವನು ಶಿವ ಮತ್ತು ಉಳಿದ ಪಂಡಿತರನ್ನು ಸಾಲಾಗಿ ನಿಲ್ಲಿಸಿ ಗುಂಡು ಹಾರಿಸುತ್ತಾನೆ. ಏನಾಯಿತು ಎಂಬುದರ ಬಗ್ಗೆ ಸುದ್ದಿ ಹರಡಲು ಪುಷ್ಕರ್ ಅವರನ್ನು ಉಳಿಸುತ್ತಾನೆ. ಪುಷ್ಕರ್ ಮನೆಯಲ್ಲೇ ಉಳಿದಿದ್ದ ಎರಡನೇ ಮೊಮ್ಮಗ ಕೃಷ್ಣನನ್ನು ಕರೆದುಕೊಂಡು ದೆಹಲಿಗೆ ಪಲಾಯನಗೈಯುತ್ತಾನೆ
೨೦೨೦ ರ ಕತೆ
ತಂದೆ-ತಾಯಿ ಅಪಘಾತದಲ್ಲಿ ಸಾವನ್ನಪ್ಪಿದ್ದಾರೆ ಎಂದು ಕೃಷ್ಣನಿಗೆ ನಂಬಿಸಲಾಗುತ್ತದೆ. ಆತ ANU ಕಾಲೇಜಿನ ವಿದ್ಯಾರ್ಥಿಯಾಗಿರುತ್ತಾನೆ.ಕೃಷ್ಣ  ಕಾಶ್ಮೀರಿ ಪ್ರತ್ಯೇಕತಾವಾದದ ಬೆಂಬಲಿಗರಾದ ಪ್ರೊಫೆಸರ್ ರಾಧಿಕಾ ಮೆನನ್ ಅವರ ಪ್ರಭಾವಕ್ಕೆ ಒಳಗಾಗುತ್ತಾನೆ. ಕರಣ್ ಹತ್ಯೆಯಾದಾಗ ಕಾಶ್ಮೀರದಲ್ಲಿ ಸೇವೆ ಸಲ್ಲಿಸಿದ ಪುಷ್ಕರ್‌ನ ಗೆಳೆಯರಾದ ಬ್ರಹ್ಮ, ವಿಷ್ಣು, ಮಹೇಶ್ ಮತ್ತು ಪೋಲೀಸ್ ಅಧಿಕಾರಿ ಹರಿ ನರೇನ್, ಕಾಶ್ಮೀರದ ಬ್ರಹ್ಮನ ಮನೆಯಲ್ಲಿ ಸೇರುತ್ತಾರೆ. ಬ್ರಹ್ಮ ೧೯೯೦ ರ ಘಟನೆಯನ್ನ " ಜನಾಂಗೀಯ ಹತ್ಯೆ " ಎಂದು ಕರೆಯುತ್ತಾನೆ
ANU ನ ವಿದ್ಯಾರ್ಥಿಸಂಘದ ಚುನಾವಣೆಯಲ್ಲಿ ಕೃಷ್ಣ ಸ್ಪರ್ಧಿಸುತ್ತಾನೆ. ಪ್ರೊಫೆಸರ್ ರಾಧಿಕಾ ಮೆನನ್ ಅವರ ಸಲಹೆಯಂತೆ, ಅವರು ಕಾಶ್ಮೀರದ ಸಮಸ್ಯೆಗೆ ಭಾರತ ಸರ್ಕಾರವನ್ನು ಹೊಣೆಗಾರರನ್ನಾಗಿ ಮಾಡುತ್ತಾನೆ, ಇದರಿಂದ ಪುಷ್ಕರ್ ಕೋಪಿಸಿಕೊಳ್ಳುತ್ತಾನೆ. ಪುಷ್ಕರ್ ಸತ್ತಾಗ, ಪುಷ್ಕರನ ಕೊನೆಯ ಆಸೆಯಂತೆ ಚಿತಾಭಸ್ಮವನ್ನು ಚೆಲ್ಲಲು ಕೃಷ್ಣನು ಕಾಶ್ಮೀರದಲ್ಲಿರುವ ತನ್ನ ಪೂರ್ವಜರ ಮನೆಗೆ ಪ್ರಯಾಣಿಸುತ್ತಾನೆ. ಕಾಶ್ಮೀರಕ್ಕೆ ಹೋದಾಗ ಕಾಶ್ಮೀರದ ಕೆಲವು ದೃಶ್ಯಗಳನ್ನು ರೆಕಾರ್ಡ್ ಮಾಡಲು ಮೆನನ್ ಕೃಷ್ಣನನ್ನು ಕೇಳುತ್ತಾನೆ. ಹಿಂದೂಗಳ ವಿರುದ್ಧ ಹರಿಹಾಯುವ ದೋಣಿ ಚಾಲಕನ ಮಾತುಗಳನ್ನು ಕೃಷ್ಣ ರೆಕಾರ್ಡ್ ಮಾಡುತ್ತಾನೆ. ಮೆನನ್ ಅವರ ಸಂಪರ್ಕದ ಸಹಾಯದಿಂದ, ಕೃಷ್ಣ ಭಯೋತ್ಪಾದಕ ಬಿಟ್ಟಾನನ್ನು ಭೇಟಿಯಾಗುತ್ತಾನೆ. ಬಿಟ್ಟಾ ತನ್ನನ್ನು ಅಹಿಂಸಾತ್ಮಕ ಪ್ರಜಾಸತ್ತಾತ್ಮಕ ಚಳವಳಿಯನ್ನು ಮುನ್ನಡೆಸುತ್ತಿರುವ ನವಯುಗದ ಗಾಂಧಿ ಎಂದು ಘೋಷಿಸಿಕೊಳ್ಳುತ್ತಾನೆ. ಕೃಷ್ಣನ ತಾಯಿ ಮತ್ತು ಸಹೋದರನನ್ನು ಕೊಂದದ್ದು ಭಾರತೀಯ ಸೇನೆ ಎಂದು ಬಿಟ್ಟಾ ಹೇಳುತ್ತಾನೆ. ಈ ಹೇಳಿಕೆಯ ಬಗ್ಗೆ ಕೃಷ್ಣನು ಬ್ರಹ್ಮನನ್ನು ಪ್ರಶ್ನಿಸಿದಾಗ, ಬ್ರಹ್ಮನು ಅವನಿಗೆ ಪತ್ರಿಕೆಯ ಕಟಿಂಗ್‌ಗಳನ್ನು (ಪುಷ್ಕರ್ ಸಂಗ್ರಹಿಸಿದ) ಹಸ್ತಾಂತರಿಸುತ್ತಾನೆ, ಭಾರತೀಯ ಸೇನೆಯ ಸೈನಿಕರಂತೆ ವೇಷ ಧರಿಸಿದ ಉಗ್ರಗಾಮಿಗಳು ಅವರನ್ನು ಕೊಂದಿದ್ದಾರೆ ಎಂಬ ವರದಿಯನ್ನು ಓದುತ್ತಾನೆ.
ಕೃಷ್ಣ ಅವರು ದೆಹಲಿಗೆ ಹಿಂದಿರುಗುತ್ತಾನೆ. ANU ಕ್ಯಾಂಪಸ್‌ನಲ್ಲಿ ವಿಶ್ವವಿದ್ಯಾನಿಲಯದ ಅಧ್ಯಕ್ಷೀಯ ಚುನಾವಣೆಗಳಿಗಾಗಿ ತಮ್ಮ ನಿಗದಿತ ಭಾಷಣವನ್ನು ನೀಡುತ್ತಾರೆ. ಕಾಶ್ಮೀರದ ಇತಿಹಾಸ, ಹಿಂದೂಗಳ ದಾರುಣ ಸ್ಥಿತಿಯ ಬಗ್ಗೆ ಮಾತನಾಡುತ್ತಾನೆ. ಇದರಿಂದ ಆತನ ಮಾರ್ಗದರ್ಶಕ ಪ್ರೊಫೆಸರ್ ಮೆನನ್ ಮತ್ತು ಇತರ ವಿದ್ಯಾರ್ಥಿಗಳಿಗೆ ಆಘಾತವಾಗುತ್ತದೆ. ಕೃಷ್ಣ ವಿದ್ಯಾರ್ಥಿಗಳಿಂದ ಪ್ರತಿರೋಧ ಮತ್ತು ಅಪಹಾಸ್ಯವನ್ನು ಎದುರಿಸುತ್ತಾನೆ. ಅಂತಿಮವಾಗಿ ಅನೇಕರು ಆತನ ಮಾತುಗಳನ್ನು ಒಪ್ಪುತ್ತಾರೆ.
ನಿರ್ಮಾಣ
ಆಗಸ್ಟ್ ೧೫, ೨೦೧೯ ರಂದು ಚಿತ್ರದ ಮೊದಲ ಪೋಸ್ಟರ್ ಬಿಡುಗಡೆಯಾಯಿತು. ನಿರ್ದೇಶಕ ವಿವೇಕ್ ಅಗ್ನಿಹೋತ್ರಿ ಈ ಚಿತ್ರ ಆಗಸ್ಟ್ ೧೫  ೨೦೨೦ ರಂದು ಬಿಡುಗಡೆಯಾಗುತ್ತದೆ. ಎಂದು ಹೇಳಿದ್ದರು. ಕಾಶ್ಮೀರಿ ಪಂಡಿತರ ಉಚ್ಚಾಟನೆ ಈ ಚಿತ್ರದ ಪ್ರಮುಖ ವಿಷಯವಾಗಿರುತ್ತದೆ, ಅನ್ಟೋಲ್ಡ್ ಸ್ಟೋರಿ ಆಫ್ ಇಂಡಿಪೆಂಡೆಂಟ್ ಇಂಡಿಯಾ ಎಂಬ ಸರಣಿಯ ಎರಡನೇ ಭಾಗವೇ ಈ ಚಿತ್ರ ಎಂದು ಹೇಳಿದರು. ಮೊದಲನೇ ಚಿತ್ರ ದಿ ತಾಷ್ಕೆಂಟ್ ಫೈಲ್ಸ್ (೨೦೧೯), ಹಾಗೂ ಮುಂಬರುವ ಚಿತ್ರ ದಿ ದೆಹಲಿ ಫೈಲ್ಸ್. ಪ್ರಸ್ತುತ ಕಾಶ್ಮೀರಿ ಫೈಲ್ಸ್ ಚಿತ್ರಕ್ಕಾಗಿ ಸುಮಾರು ೭೦೦ ಉಚ್ಚಾಟಿತರನ್ನು ಸಂಪರ್ಕಿಸಿದ್ದಾರೆ ನಟ ಅನುಪಮ್ ಖೇರ್ ಅವರು ಡಿಸೆಂಬರ್ ೨೦೧೯ ರಲ್ಲಿ ಚಿತ್ರದ ನಾಯಕ ನಟರಾಗಿ ಚಿತ್ರತಂಡವನ್ನು ಸೇರಿಕೊಂಡರು.
ಸಿದ್ದನಾಥ
ಸಿದ್ದನಾಥ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಬಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಬಿಜಾಪುರ
ಕರ್ನಾಟಕ ವರ್ಗ:ಬಸವನ ಬಾಗೇವಾಡಿ ತಾಲ್ಲೂಕಿನ ಹಳ್ಳಿಗಳು
ವರ್ಗ:ಬಿಜಾಪುರ ಜಿಲ್ಲೆ
ಪ್ಲೇಗ್
640 × 451 pixelspx|thumb|right|ಪ್ಲೇಗ್ ರೋಗದಿಂದ ನರಳುತ್ತಿರುವುದು
ಪ್ಲೇಗ್ ಒಂದು ಸಾಂಕ್ರಾಮಿಕ ರೋಗ. ಈ ರೋಗವು ಯೆರ್ಸಿನಿಯ ಪೆಸ್ಟಿಸ್ ಎಂಬ ಬ್ಯಾಕ್ಟೀರಿಯಾದಿಂದ ಹರಡುತ್ತದೆ. ೨೦೦೭ರ ವರೆಗೂ ಪ್ಲೇಗ್ ರೋಗವು ವಿಶ್ವದ ಮೂರು ಸಾಂಕ್ರಾಮಿಕ ರೋಗಗಳಲ್ಲಿ ಒಂದಾಗಿತ್ತು ಎಂದು ವಿಶ್ವ ಆರೋಗ್ಯ ಸಂಸ್ಥೆಯು ವರದಿ ನೀಡಿತ್ತು. ಹಿಂದಿನ ದಿನಗಳಲ್ಲಿ ಪ್ಲೇಗ್,ಕಾಲಾರ ಮತ್ತು ಹಳದಿ ಜ್ವರ ಈ ಮೂರು ರೋಗಗಳು ವಿಶ್ವದಾದ್ಯಂತ ಹರಡುತ್ತಿದ್ದ ಸಾಂಕ್ರಾಮಿಕ ರೋಗಗಳು. ಹಿಂದಿನ ದಿನಗಳಲ್ಲಿ ಪ್ಲೇಗ್ ರೋಗವು ಬಹಳ ಸಾವುಗಳಿಗೆ ಕಾರಣವಾಗಿತ್ತು ಮತ್ತು ಇದರಿಂದ ಪ್ರಮುಖ ಸಾಂಸ್ಕೃತಿಕ ಬದಲಾವಣೆಗಳಿಗೆ ಕಾರಣವಾಗಿತ್ತು. ಪ್ಲೇಗ್‌ನಿಂದ ಆದ ಪರಿಣಾಮಗಳಲ್ಲಿ ಜಸ್ಟಿನಿಯನ್ನ ಪ್ಲೇಗ್ (೫೪೧-೫೪೨) ದೊಡ್ಡದು. ಅನಂತರ ೧೩೪೦ರಲ್ಲಿ ಬ್ಲ್ಯಾಕ್ ಡೆತ್ ಮುಖಾಂತರ ಎರಡನೇ ಸಾಂಕ್ರಾಮಿಕ ಪ್ಲೇಗ್ ಮುಂದುವರೆಯಿತ್ತು. ೧೮೫೫ರಲ್ಲಿ ಮುರನೇ ಸಾಂಕ್ರಾಮಿಕ ಪ್ಲೇಗ್ ಶುರುವಾಯಿತ್ತು ಆನಂತರ ೧೯೫೯ರಲ್ಲಿ ಪ್ಲೇಗ್ ರೋಗ ಕೊನೆಗಾಣ ತೊಡಗಿತ್ತು. ಸಾಮಾನ್ಯವಾಗಿ ಪ್ಲೇಗ್ ರೋಗವು ಗಾಳಿಯ ಮೂಲಕ ಮತ್ತು ನೇರ ಸಂಪರ್ಕದಿಂದ ಹರಡುತ್ತದೆ. ವಿರಳವಾಗಿ ಕಲುಷಿತಗೊಂಡ ಮತ್ತು ಸರಿಯಾಗಿ ತಯಾರಿಸದ ಆಹಾರದಿಂದ ಹರಡುವ ಸಾಧ್ಯತೆಗಳು ಇದೆ.ಪ್ಲೇಗ್ ರೋಗದ ಲಕ್ಷಣಗಳು ವ್ಯಕ್ತಿಯ ಸೋಂಕಿನ ಕೇಂದ್ರೀಕೃತ ಪ್ರದೇಶಗಳನ್ನು ಅವಲಂಬಿಸಿರುತ್ತದೆ. ಈ ರೋಗವು ದೇಹದ ಇತರ ಭಾಗಗಳಲ್ಲಿ ಕಾಣಿಸಿಕೊಳ್ಳುತ್ತದೆ. ಉದಾಹರಣೆಗೆ ದುಗ್ಧರಸ ಗ್ರಂಥಿಗಳಲ್ಲಿ, ರಕ್ತ ಕಣಗಳಲ್ಲಿ ಮತ್ತು ಶ್ವಾಸಕೋಶಗಳಲ್ಲಿ ಕಾಣಿಸಿಕೊಳ್ಳುತ್ತದೆ. 640 × 451 pixelspx|thumb|right|ಪ್ಲೇಗ್ ರೋಗದ ಒಂದು ಲಕ್ಷಣ
ರೋಗ ಹರಡುವಿಕೆ
ವೈ.ಪೆಸ್ಟಿಸ್ ಬ್ಯಾಕ್ಟೀರಿಯಾವು ರೋಗಿಯ ದೇಹದಿಂದ ಆರೋಗ್ಯ ವ್ಯಕ್ತಿಯನ್ನು ಸಾಮಾನ್ಯವಾಗಿ ಕೆಳಗಿನ ಮುಖಾಂತರವಾಗಿ ಸೇರುತ್ತದೆ. ಅವು, ಈ ರೋಗವು ಮೊದಲಿಗೆ ಕೀಟಗಳಲ್ಲಿ ಕಾಣಿಸಿಕೊಂಡಿತು. ಆನಂತರ ಆ ಕೀಟಗಳನ್ನು ತಿನ್ನುವ ಪ್ರಾಣಿಗಳಲ್ಲಿ ಕಂಡು ಬಂತು. ಕ್ರಿಮಿ-ಕೀಟಗಳು ಆರೋಗ್ಯ ವ್ಯಕ್ತಿಯನ್ನು ಕಚ್ಚುವುದರಿಂದ ಮನುಷ್ಯ ಕುಲದಲ್ಲಿ ಕಾಣಿಸಿಕೊಂಡಿತ್ತು. ಸಾಮಾನ್ಯವಾಗಿ ಕ್ರೀಮಿ-ಕೀಟಗಳು ರೋಗ ಹರಡುವ ವಾಹಕಗಳಾಗಿವೆ. ವೈ.ಪೆಸ್ಟಿಸ್ ಬ್ಯಾಕ್ಟೀರಿಯವು ಮೊದಲಿಗೆ ಕೀಟಗಳ ದೇಹವನ್ನು ಹೊಕ್ಕಿ ಅದರ ಸಂಖ್ಯೆಯನ್ನು ಹೆಚ್ಚಿಸಿಕೊಂಡು ಅದರ ಉದರದಲ್ಲಿ ಪ್ಲೇಗ್ ಅನ್ನು ಉಂಟು ಮಾಡುತ್ತದೆ. ಇದರ ಪರಿಣಾಮವಾಗಿ ಅದರ ಹಸಿವಿಗೆ ಕಾರಣವಾಗುತ್ತದೆ. ಆ ಕೀಟವು ಬೇರೆ ಕೀಟವನ್ನು ಅಥವಾ ಮನುಷ್ಯನನ್ನು ಕಚ್ಚುತ್ತದೆ. ಆದರು ಹಸಿವು ಅಡಗಿಸಿಕೊಳ್ಳಲು ಆಗದೆ ಅದರ ರಕ್ತವನ್ನು ಕಚ್ಚಿದ ಕೀಟದ ಅಥವಾ ಮನುಷ್ಯನ ಗಾಯದ ಮೇಲೆ ವಾಂತಿ ಮಾಡುತ್ತದೆ. ಇದರಿಂದ ಕಚ್ಚಿಸಿಕೊಂಡ ಕೀಟದ ಅಥವಾ ಮನುಷ್ಯನ ದೇಹಕ್ಕೆ ಬ್ಯಾಕ್ಟೀರಿಯಾ ಹೊಕ್ಕಿ ರೋಗವನ್ನು ಉಂಟು ಮಾಡುತ್ತದೆ. ಆನಂತರ ಕಚ್ಚಿದ ಕೀಟವು ಹಸಿವು ಬಾದೆ ತಾಳಲಾರದೆ ಸಾವನಪ್ಪುತ್ತದೆ. ಈ ರೀತಿಯಲ್ಲಿ ರೋಗವು ಒಬ್ಬರಿಂದ ಮತ್ತೊಬ್ಬರಿಗೆ ಹರಡುತ್ತದೆ.
ವಿವಿಧ ರೀತಿಯ ಪ್ಲೇಗ್ ರೋಗ
ಮುಂದಾದ ವಿರಳಾವದ ಪ್ಲೇಗ್‌ಗಳನ್ನು ನೋಡಬಹುದು.
ಗೆಡ್ದೆ ಪ್ಲೇಗ್
ಮೊದಲಿಗೆ ಕ್ರಿಮಿ-ಕೀಟವು ಮಾನವನ್ನು ಕಚ್ಚಿ ಗಾಯ ಮಾಡುತ್ತದೆ. ಆನಂತರ ಆ ಗಾಯದ ಮೇಲೆ ಕೀಟವು ತನ್ನ ರಕ್ತವನ್ನು ವಾಂತಿ ಮಾಡಿ ಮಾನವನ ರಕ್ತವನ್ನು ಕಲುಷಿತಗೊಳಿಸುತ್ತದೆ. ಇದರ ಮೂಲಕ ವೈ.ಪೆಸ್ಟಿಸ್ ಬ್ಯಾಕ್ಟೀರಿಯವು ಮಾನವನ ರಕ್ತ ಕಣಗಳಲ್ಲಿ ಸೇರಿಕೊಂಡು ತನ್ನ ಸಂಖ್ಯೆಯನ್ನು ಹೆಚ್ಚಿಸುತ್ತಾ ಹೊಗುತ್ತದೆ. ಒಂದು ಬಾರಿ ಬ್ಯಾಕ್ಟೀರಿಯ ದುಗ್ಧನಾಳಗಳಿಗೆ ಸೇರಲು ಶುರುಮಾಡಿದ್ದಾಗ ದೇಹದ ತೆರಪಿನ ದ್ರವಗಳನ್ನು ಹರಿಸುತ್ತವೆ. ಆನಂತರ ಈ ಬ್ಯಾಕ್ಟೀರಿಯ ಅಪಾಯಕಾರಿ ವಿಷಕಾರಕಗಳನ್ನು ಹೊರ ಬಿಡುತ್ತದೆ. ಅದರಲ್ಲಿ ಒಂದು ಬೀಟ ಅಡ್ರೆನರ್ಜಿಕ್ ದಿಗ್ಬಂಧನ ರೋಗವನ್ನು ಉಂಟುಮಾಡುತ್ತದೆ.
ರೋಗಕಾರಕ
ಯೆರ್ಸಿನಿಯ ಪೆಸ್ಟಿಸ್ ಬ್ಯಾಕ್ಟೀರಿಯವು ಒಂದು ಗ್ರಾಮ್ ನೆಗೆಟಿವ್ ದಂಡಾಕಾರದ ಬ್ಯಾಕ್ಟೀರಿಯ. ಈ ಬ್ಯಾಕ್ಟೀರಿಯ ಯುಬ್ಯಾಕ್ಟೀರಿಯ ಗುಂಪಿಗೆ ಸೇರುತ್ತದೆ. ಇದರ ಕುಟುಂಬ ಎನ್ಟಿರೊಬ್ಯಾಕ್ಟೀರಿಯೇಸಿಯೆ. ಇದ್ನ್ನು ಸಾಮಾನ್ಯವಾಗಿ ವೈ.ಪೆಸ್ಟಿಸ್ ಎಂದು ಕರೆಯಲಾಗುತ್ತದೆ. ವೈ.ಪೆಸ್ಟಿಸ್ ಬ್ಯಾಕ್ಟೀರಿಯ ಚಲನೆರಹಿತ, ಕಡ್ಡಿ ಆಕಾರದ, ಅನುಮೋದಕ ಆಮ್ಲಜನಕರಹಿತ ಬೈಪೋಲಾರ್ ಬ್ಯಾಕ್ಟೀರಿಯ.
ರೋಗದ ಚಿಕಿತ್ಸೆ
೧೮೯೭ರಲ್ಲಿ ಮೊಟ್ಟ ಮೊದಲಿಗೆ ಬೊಂಬೆಯಲ್ಲಿ ವೈದ್ಯರಾಗಿ ಕೆಲಸ ಮಾಡುತ್ತಿದ ವಾಲ್ಡೆಮರ್ ಹಫ್‌ಕಿನ್ಸ್‌ರವರು ಪ್ಲೇಗ್ ರೋಗದ ವಿರುದ್ಧ ಲಸಿಕೆಯನ್ನೂ ಕಂಡು ಹಿಡಿದು ಅದನ್ನು ಗೆಡ್ಡೆ ಪ್ಲೇಗ್ ರೋಗ ವಿನಾಶದ ಮೇಲೆ ಪರೀಕ್ಷಿಸಿದ್ದರು.ಆನಂತರ ಆ ಲಸಿಕೆಯನ್ನು ರೋಗದ ಚಿಕಿತ್ಸೆಯನಾಗಿ ಬಳಸ ತೊಡಗಿದರು. ಈ ಪ್ಲೇಗ್ ರೋಗವು ಆರಂಭಿಕ ಹಂತಗಳಲ್ಲಿ ಕಂಡು ಬಂದಲ್ಲಿ ಅದನ್ನು ಪ್ರತಿಜೀವಕ ಚಿಕಿತ್ಸೆ‌ಯ ಮುಖಾಂತರ ರೋಗವನ್ನು ಹೋಗಲಾಡಿಸ ಬಹುದು. ಇತ್ತೀಚಿನ ದಿನಗಳಲ್ಲಿ ಬಳಕೆಯಲ್ಲಿ ಇರುವ ಪ್ರತಿಜೀವಕ ಚಿಕಿತ್ಸೆ‌ಗಳೆಂದರೆ ಸ್ಟ್ರೆಪ್ಟೊಮೈಸಿನ್, ಕ್ಲೋರಾಮ್ಫೆನಿಕೋಲ್ ಮತ್ತು ಟೆಟ್ರಾಸೈಕ್ಲಿನ್. ಹೊಸ ಪೀಳಿಗೆಯ ಪೈಕಿಯಲ್ಲಿ ಇರುವ ಪ್ರತಿಜೀವಕಗಳಲ್ಲಿ ಜೆನ್ಟಮಿಸಿನ್(gentamicin) ಮತ್ತು ಡಾಕ್ಸಿಸೈಕ್ಲಿನ್ ಪ್ರತಿಜೀವಕ ಚಿಕಿತ್ಸೆ ತುಂಬ ಪರಿಣಾಮಕಾರಿಯಾಗಿದೆ. ಈ ಎರಡು ಪ್ರತಿಜೀವಕಗಳು ಪ್ಲೇಗ್ ಮೊನೊತೆರಪಟಿಕ್( monotherapeutic) ಚಿಕಿತ್ಸೆಯಲ್ಲಿ ತುಂಬ ಪರಿಣಾಮಕಾರಿಯಾಗಿದೆ. ಈ ರೋಗದ ಬ್ಯಾಕ್ಟೀರಿಯವು ಔಷಧ ಪ್ರತಿರೋಧವನ್ನು ಅಭಿವೃದ್ಧಿಸಿ ಕೊಂಡು ಮತ್ತಷ್ಟು ರೋಗಗಳಿಗೆ ಕಾರಣವಾಗಿತ್ತದೆ.ಈ ರೀತಿಯ ಒಂದು ಸಂದರ್ಭದಲ್ಲಿ 1995 ರಲ್ಲಿ ಮಡಗಾಸ್ಕರ್ ಕಂಡುಬಂದಿದೆ. ಮುಂದಿನ ಏಕಾಏಕಿ ಮಡಗಾಸ್ಕರ್ ನವೆಂಬರ್ 2014 ರಲ್ಲಿ ವರದಿಯಾಗಿದೆ.
ಪ್ಲೇಗ್ ರೋಗದ ಪ್ರತಿರಕ್ಷಣೆ
ಸಾಮಾನ್ಯವಾಗಿ ಈ ಪ್ಲೇಗೆ ರೋಗ ಮಾನವರಲ್ಲಿ ವಿಶ್ವದ ಬಹುತೇಕ ಭಾಗಗಳಲ್ಲಿ ಅಪರೂಪವಾಗಿ ಕಂಡು ಬಂದಿದೆ. ರೋಗದಿಂದ ತೀವ್ರವಾಗಿ ಬಳಲುತ್ತಿರುವವರು ಅಥವಾ ಎನ್‍ಜ಼ೊಟಿಕ್(enzootic) ಪ್ಲೇಗ್ ಪ್ರದೇಶಗಳಲ್ಲಿ ವಾಸಿಸುವ ಜನರಿಗೆ ವಾಡಿಕೆಯ ಲಸಿಕೆ ತೆಗೆದುಕೊಳ್ಳುವುದು ಅಗತ್ಯ. ಈ ರೋಗವು ಸಾಮಾನ್ಯವಾಗಿ ಪಶ್ಚಿಮ ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಹೆಚ್ಚಾಗಿ ಕಂಡು ಬಂದಿದೆ. ಈ ರೋಗವು ಸಾಕ್ರಾಂಮಿಕ ರೋಗವಾಗಿರುವುದರಿಂದ ಪ್ಲೇಗ್ ಎಂದು ವರದಿಯಾದ ಸ್ಥಳದಿಂದ ಬರುವ ಪ್ರಯಾಣಿಕರನ್ನು ಬೇರೆ ಸ್ಥಳಕ್ಕೆ ಸೇರಿಸುವುದಿಲ್ಲ. ಹೀಗಾಗಿ ಸಿಡಿಸಿ ರೋಗದ ಲಸಿಕೆ ಇವರಿಗೆ ಮಾತ್ರ ಶಿಫಾರಸು ಮಾಡುತ್ತಾರೆ. ಅವರು, * ವೈ.ಪೆಸ್ಟಿಸ್ ಜೊತೆ ಕೆಲಸ ಮಾಡುವ ಎಲ್ಲಾ ಪ್ರಯೋಗಾಲಯ ಮತ್ತು ಕ್ಷೇತ್ರ ಸಿಬ್ಬಂದಿಗಳಿಗೆ, ಕೊಕ್ರೇನ್ ಸಂಯೋಜನೆಯ ಮೂಲಕ ವ್ಯವಸ್ಥಿತ ಪರಿಶೀಲನೆಯು ಲಸಿಕೆಯ ಪರಿಣಾಮಕತ್ವದ ಯಾವುದೇ ಹೇಳಿಕೆಯನ್ನು ಮಾಡಲು ಸಾಕಷ್ಟು ಗುಣಮಟ್ಟದ ಅಧ್ಯಯನಗಳೂ ಇಲ್ಲ.
ಉಲ್ಲೇಖನಗಳು
ವರ್ಗ:ರೋಗಗಳು
ಅಮೆಡೆಯೋ ಮೊಡಿಗ್ಲಿಯನಿ
ಅಮೆಡೆಯೋ ಕ್ಲೆಮೆನ್ಟೆ ಮೊಡಿಗ್ಲಿಯನಿ (ಜುಲೈ ೧೨, ೧೮೮೪ - ಜನವರಿ ೨೪, ೧೯೨೦), ಪ್ರಮುಖವಾಗಿ ಫ್ರಾನ್ಸ್ ದೇಶದಲ್ಲಿ ಕೆಲಸ ಮಾಡಿದ ಇಟಾಲಿಯನ್ ಕಲಾವಿದ. ಪ್ರಾಥಮಿಕವಾಗಿ ಒಬ್ಬ ಮೂರ್ತ ಕಲಾವಿದರಾಗಿದ್ದರೂ, ಮುಖವಾಡ-ಮಾದರಿಯ ಬಹುರೂಪಿ ಚಹರೆಗಳು ಹಾಗು ಕೃತಿ ರೂಪದ ದೀರ್ಘೀಕರಣದಿಂದ ನಿರೂಪಿತವಾದ ಆಧುನಿಕ ಶೈಲಿಯ ವರ್ಣಚಿತ್ರಗಳು ಹಾಗು ಶಿಲ್ಪಕಲಾಕೃತಿಗಳಿಗೆ ಪ್ರಸಿದ್ಧರಾಗಿದ್ದರು. ಇವರು ಟ್ಯೂಬರ್ಕ್ಯುಲರ್ ಮೆನಿಂಜೈಟಿಸ್(ಕ್ಷಯರೋಗದ ಮಿದುಳ್ಪೊರೆಯುರಿತ) ಕಾಯಿಲೆ, ಹೆಚ್ಚಿದ ಬಡತನ, ಅತಿಯಾದ ಕೆಲಸ, ಹಾಗು ಆಲ್ಕೋಹಾಲ್ ಹಾಗು ಮಾದಕದ್ರವ್ಯದ ವ್ಯಸನದಿಂದಾಗಿ ಪ್ಯಾರಿಸ್ ನಲ್ಲಿ ನಿಧನರಾದರು.
ಆರಂಭಿಕ ಜೀವನ
thumb|left|upright|ಲಿವೊರ್ನೋನಲ್ಲಿರುವ ಮೊಡಿಗ್ಲಿಯನಿಯವರ ಜನ್ಮಸ್ಥಳ ಮೊಡಿಗ್ಲಿಯನಿ, ಇಟಲಿಯ ಲಿವೊರ್ನೊನಲ್ಲಿ ಒಂದು ಯೆಹೂದಿ ಕುಟುಂಬದಲ್ಲಿ ಜನಿಸಿದರು. ಬಂದರು ನಗರವಾಗಿದ್ದ ಲಿವೊರ್ನೊ, ಧರ್ಮದ ಹೆಸರಿನಲ್ಲಿ ಹಿಂಸೆಗೊಳಪಟ್ಟ ಜನರಿಗೆ ಆಶ್ರಯ ನೀಡಿತ್ತು, ಜೊತೆಗೆ ದೊಡ್ಡ ಸಂಖ್ಯೆಯ ಯೆಹೂದಿ ಸಮುದಾಯಕ್ಕೆ ನೆಲೆಯಾಗಿತ್ತು. ಇವರ ತಾಯಿಯ ಮುತ್ತಾತನ ತಂದೆ, ಸಾಲೊಮನ್ ಗಾರ್ಸಿನ್, ಒಬ್ಬ ನಿರಾಶ್ರಿತನಾಗಿ ೧೮ನೇ ಶತಮಾನದಲ್ಲಿ ಲಿವೊರ್ನೊಗೆ ವಲಸೆ ಬಂದಿದ್ದರು. ಮೊಡಿಗ್ಲಿಯನಿ, ಫ್ಲಮಿನಿಯೋ ಮೊಡಿಗ್ಲಿಯನಿ ಹಾಗು ಆತನ ಫ್ರೆಂಚ್ ಪತ್ನಿ ಯುಜೆನಿಯಾ ಗಾರ್ಸಿನ್ ರ ನಾಲ್ಕನೇ ಮಗ. ಈತನ ತಂದೆ ಒಬ್ಬ ಲೇವಾದೇವಿದಾರನಾಗಿ, ಹಣ-ವಿನಿಮಯಗಾರನಾಗಿದ್ದರು, ಆದರೆ ಇವರ ವ್ಯಾಪಾರವು ದಿವಾಳಿಯೆದ್ದ ನಂತರ, ಕುಟುಂಬವು ಬಡತನದಲ್ಲಿ ಮುಳುಗಿತು. ಅಮೆಡೆಯೋನ ಜನನವು, ವಿನಾಶದ ಅಂಚಿನಲ್ಲಿದ್ದ ಕುಟುಂಬವನ್ನು ರಕ್ಷಿಸಿತು, ಪ್ರಾಚೀನ ಕಾನೂನಿನ ಪ್ರಕಾರ, ಸಾಲ ನೀಡಿದವರು, ಗರ್ಭಿಣಿ ಹೆಂಗಸಿನ ಅಥವಾ ನವಜಾತ ಶಿಶುವಿನ ತಾಯಿಯ ಮಂಚವನ್ನು ವಶಪಡಿಸಿಕೊಳ್ಳುವಂತಿರಲಿಲ್ಲ. ಯೂಜೆನಿಯಾಗೆ ಹೆರಿಗೆ ನೋವು ಕಾಣಿಸಿಕೊಂಡ ತಕ್ಷಣವೇ ಏಜೆಂಟರುಗಳು ಮನೆಯನ್ನು ಪ್ರವೇಶಿಸಿದರು; ಕುಟುಂಬವು ತಮ್ಮ ಅತ್ಯಂತ ಅಮೂಲ್ಯ ಸೊತ್ತನ್ನು ಆಕೆ ಮೇಲೆ ಹೇರಿ ಅದನ್ನು ರಕ್ಷಿಸಿಕೊಂಡಿತು. ಮೊಡಿಗ್ಲಿಯನಿ ತಮ್ಮ ತಾಯಿಯೊಂದಿಗೆ ನಿಕಟ ಸಂಬಂಧ ಹೊಂದಿದ್ದರು, ಹತ್ತು ವರ್ಷಗಳಾಗುವವರೆಗೂ ಅವರಿಗೆ ಮನೆಯಲ್ಲಿ ಆಕೆ ಪಾಠ ಹೇಳಿಕೊಡುತ್ತಿದ್ದಳು. ತಮ್ಮ ಹನ್ನೊಂದನೇ ವರ್ಷದಲ್ಲಿ ಫ್ಲೂರಿಸಿಗೆ(ಫ್ಲೂರದ ಉರಿಯೂತದಿಂದ ಎದೆ ಅಥವಾ ಪಕ್ಕೆಯಲ್ಲಿ ನೋವು, ಜ್ವರ ಕಾಣಿಸಿಕೊಂಡು, ಕೆಲವು ವೇಳೆ ಫ್ಲೂರದ ಪದರಗಳ ಮಧ್ಯೆ ಚೀಲದಂತಿರುವೆಡೆ ದ್ರವ ತುಂಬಿಕೊಂಡು ಉಸಿರಾಡಲು ಕಷ್ಟ ಕೊಡುವ ಒಂದು ವ್ಯಾಧಿ) ತುತ್ತಾದ ನಂತರ ಆರೋಗ್ಯ ಸಮಸ್ಯೆಗಳು ಆವರಿಸಿದವು, ಇದಾದ ಸ್ವಲ್ಪ ವರ್ಷಗಳ ನಂತರ ಟೈಫಾಯ್ಡ್ ಜ್ವರ ಅವರನ್ನು ಕಾಡಿತು. ಹದಿನಾರನೇ ವಯಸ್ಸಿನಲ್ಲಿ ಮತ್ತೊಮ್ಮೆ ಅವರಿಗೆ ಆರೋಗ್ಯದ ಸಮಸ್ಯೆ ಕಾಡಿತು, ಅದೇ ಆಗ ಇದು ಕ್ಷಯ ರೋಗಕ್ಕೆ ತಿರುಗುತ್ತದೆ, ವ್ಯಾಧಿಯು ನಂತರದಲ್ಲಿ ಅವರ ಜೀವಕ್ಕೆ ಮಾರಕವಾಗಿ ಪರಿಣಮಿಸಿತು. ಎರಡನೇ ಬಾರಿ ಫ್ಲೂರಿಸಿಯಿಂದ ಮೊಡಿಗ್ಲಿಯನಿ ಚೇತರಿಸಿಕೊಂಡ ನಂತರ, ಅವರ ತಾಯಿ ಅವರನ್ನು ದಕ್ಷಿಣ ಇಟಲಿಗೆ ಪ್ರವಾಸಕ್ಕಾಗಿ ಕರೆದೊಯ್ಯುತ್ತಾಳೆ: ನೇಪಲ್ಸ್, ಕಾಪ್ರಿ, ರೋಮ್ ಹಾಗು ಅಮಾಲ್ಫಿ, ಹಾಗು ನಂತರದಲ್ಲಿ ಉತ್ತರದಲ್ಲಿದ್ದ ಫ್ಲಾರೆನ್ಸ್ ಹಾಗು ವೆನಿಸ್ ಗೆ ಅವರು ಪ್ರಯಾಣಿಸುತ್ತಾರೆ. ಕಲೆಯನ್ನು ಒಂದು ವೃತ್ತಿಯಾಗಿ ಮುಂದುವರಿಸುವ ಅವರ ಸಾಮರ್ಥ್ಯಕ್ಕೆ ಅವರ ತಾಯಿ ಹಲವು ರೀತಿಯಲ್ಲಿ ಕಾರಣರಾಗುತ್ತಾಳೆ. ಅವರ ಹನ್ನೊಂದನೇ ವಯಸ್ಸಿನಲ್ಲಿ, ಆಕೆ ತನ್ನ ದಿನಚರಿಯಲ್ಲಿ ಈ ರೀತಿ ಬರೆಯುತ್ತಾಳೆ: The child's character is still so unformed that I cannot say what I think of it. He behaves like a spoiled child, but he does not lack intelligence. We shall have to wait and see what is inside this chrysalis. Perhaps an artist?
ಆರಂಭಿಕ ಸಾಹಿತ್ಯದ ಪ್ರಭಾವಗಳು
ಚಿಕ್ಕ ಹುಡುಗನಾಗಿದ್ದಾಗಿ, ತಮ್ಮ ತಾಯಿಯ ತಂದೆ ಇಸಾಕೋ ಗಾರ್ಸಿನ್ ರ ಮಾರ್ಗದರ್ಶನದಲ್ಲಿ ಪ್ರೌಢಪಾಂಡಿತ್ಯವುಳ್ಳ ತಾತ್ತ್ವಿಕ ಸಾಹಿತ್ಯಕ್ಕೆ ತೆರೆದುಕೊಂಡರು. ಅವರು ಗ್ರಂಥಗಳನ್ನು ಓದುವುದನ್ನು ಮುಂದುವರೆಸುವುದರ ಜೊತೆಗೆ ತಮ್ಮ ಕಲಾಧ್ಯಾಯನದ ಮೂಲಕ ನಿಯೆಟ್ಜ್ಸ್ಚೆ, ಬಾಡೆಲೈರ್, ಕಾರ್ಡುಚ್ಚಿ, ಕಾಮ್ಟೆ ಡೆ ಲೌಟ್ರೆಯಮೊಂಟ್, ಹಾಗು ಇತರರ ಬರವಣಿಗೆಗಳಿಂದ ಪ್ರಭಾವಿತರಾದರು, ಹಾಗು ನಿಜವಾದ ಕಲಾತ್ಮಕತೆಗಿರುವ ಏಕೈಕ ಮಾರ್ಗವೆಂದರೆ ಪ್ರತಿರೋಧ ಹಾಗು ಅವ್ಯವಸ್ಥೆಯ ವ್ಯಾಖ್ಯಾನಿಕರಣವಾಗಿದೆ. ಆಗ ೧೯೦೧ರಲ್ಲಿ ಕಾಪ್ರಿಯಿಂದ ತಮ್ಮ 'ಸಬ್ಬತು ರಜೆಯ ಅವಧಿಯಲ್ಲಿ' ಬರೆದ ಪತ್ರಗಳಲ್ಲಿ, ನಿಯೆಟ್ಜ್ಸ್ಚೆಯವರ ಚಿಂತನೆಗಳಿಂದ ಹೆಚ್ಚು ಹೆಚ್ಚು ಪ್ರಭಾವಿತವಾಗಿರುವುದು ಕಂಡುಬರುತ್ತದೆ. ಈ ಪತ್ರಗಳಲ್ಲಿ, ಅವರು ತಮ್ಮ ಮಿತ್ರ ಆಸ್ಕರ್ ಗಿಗ್ಲಿಯಾಗೆ ಸಲಹೆ ನೀಡುತ್ತಾರೆ; (hold sacred all) which can exalt and excite your intelligence... (and) ... seek to provoke ... and to perpetuate ... these fertile stimuli, because they can push the intelligence to its maximum creative power. ಆ ಅವಧಿಯಲ್ಲಿ ಲೌಟ್ರೆಯಮೊಂಟ್ ರ ಕೃತಿಗಳೂ ಸಹ ಸಮಾನವಾಗಿ ಪ್ರಭಾವ ಬೀರುತ್ತಿದ್ದವು. ದಂಡನೆ ವಿಧಿಸಲಾದ ಈ ಕವಿಯ ಲೆಸ್ ಚಾಂಟ್ಸ್ ಡೆ ಮಾಲ್ಡೋರೋರ್ ಕೃತಿಯು ಮೊಡಿಗ್ಲಿಯನಿ ಪೀಳಿಗೆಯ ಪ್ಯಾರಿಸ್ಸಿನ ಅತಿ ವಾಸ್ತವಿಕಾವಾದಿಗಳಿಗೆ ಮೂಲ ಗ್ರಂಥವಾಯಿತು, ಹಾಗು ಈ ಪುಸ್ತಕವು ಮೊಡಿಗ್ಲಿಯನಿಗೆ ಎಷ್ಟು ಪ್ರಿಯವಾಯಿತೆಂದರೆ ಇದನ್ನು ಅವರು ಬಾಯಿಪಾಠ ಮಾಡುವ ಮಟ್ಟಕ್ಕೆ ಹೋದರು. ಲೌಟ್ರೆಯಮೊಂಟ್ ರ ಕವಿತೆಯು ವಿಲಕ್ಷಣವಾದ ಅಂಶಗಳ ಪಾರ್ಶ್ವ ಬದಿಯಿಂದ, ಹಾಗು ಹಿಂಸಾಸಕ್ತಿಯ ಕಲ್ಪನೆಗಳಿಂದ ಕೂಡಿದೆ; ತಮ್ಮ ಹರೆಯದ ಆರಂಭಿಕ ದಿನಗಳಲ್ಲಿ ಈ ಗ್ರಂಥದ ಬಗ್ಗೆ ಮೊಡಿಗ್ಲಿಯನಿ ಆಕರ್ಷಿತರಾದ ವಾಸ್ತವವು ಅವರ ಬೆಳವಣಿಗೆಯಾಗುತ್ತಿರುವ ಉತ್ತಮ ಅಭಿರುಚಿಗಳ ಬಗ್ಗೆ ಸೂಚನೆ ನೀಡುತ್ತದೆ. ಬೋದಿಲೈರ್ ಹಾಗು ಡಿ'ಅನ್ನುಂಜಿಯೋ, ಇದೇ ಮಾದರಿ ಯುವ ಕಲಾವಿದನನ್ನು, ಅಶುದ್ಧವಾದ ಸೌಂದರ್ಯದ ಬಗೆಗಿನ ತಮ್ಮ ಆಸಕ್ತಿ, ಹಾಗು ಸಾಂಕೇತಿಕ ಕಲ್ಪನೆಯ ಮೂಲಕ ಒಳನೋಟವನ್ನು ಅಭಿವ್ಯಕ್ತಿಸುವ ಮೂಲಕ ಗಮನ ಸೆಳೆಯುತ್ತಾರೆ. ಮೊಡಿಗ್ಲಿಯನಿ, ಕಾಪ್ರಿಯಿಂದ ಗಿಗ್ಲಿಯಾಗೆ ವ್ಯಾಪಕವಾಗಿ ಬರೆಯುತ್ತಾರೆ, ಅಲ್ಲಿ ಕ್ಷಯ ರೋಗದಿಂದ ಚೇತರಿಸಿಕೊಳ್ಳಲು ಅವರಿಗೆ ಅವರ ತಾಯಿ ನೆರವು ನೀಡಿದರು. ಈ ಪತ್ರಗಳು, ಮೊಡಿಗ್ಲಿಯನಿಯವರ ಮನಸ್ಸಿನಲ್ಲಿ ಹುಟ್ಟುತ್ತಿದ್ದ ಕಲ್ಪನೆಗಳಿಗೆ ಒಂದು ಪ್ರಸಾರ ಸಾಧನವಾದವು. ಗಿಗ್ಲಿಯಾ, ಮೊಡಿಗ್ಲಿಯನಿಗಿಂತ ಏಳು ವರ್ಷಗಳಷ್ಟು ಹಿರಿಯರಾಗಿದ್ದರು, ಹಾಗು ಪ್ರಾಯಶಃ ಇವರು ಲಿವೊರ್ನೋನಲ್ಲಿ ಯುವಕ ಮೊಡಿಗ್ಲಿಯನಿಗೆ ಅವರ ವ್ಯಾಪ್ತಿಯನ್ನು ತೋರಿಸಿಕೊಟ್ಟಿರಬಹುದು. ಎಲ್ಲ ಬಾಲಪ್ರೌಢರ ಮಾದರಿ, ಮೊಡಿಗ್ಲಿಯನಿ ತಮಗಿಂತ ಹಿರಿಯ ವಯಸ್ಸಿನ ಸಹಚರರ ಸಹವಾಸ ಬಯಸುತ್ತಿದ್ದರು, ಹಾಗು ಅವರ ಹರೆಯದಲ್ಲಿ ಗಿಗ್ಲಿಯಾರ ಮಾತಿಗೆ ಕೇವಲ ಸಹಾನುಭೂತಿಯಿಂದ ಕಿವಿಗೊಡುತ್ತಿದ್ದರು. ಅದರಲ್ಲೂ ಪ್ರಮುಖವಾಗಿ ಅವರು ನಿಯಮಿತವಾಗಿ ಕಳುಹಿಸುತ್ತಿದ್ದ ಸಂಕೀರ್ಣ ವಿಷಯದ ಪತ್ರಗಳು, ಹಾಗು ಈ ಪತ್ರಗಳು ಇಂದಿಗೂ ಕಂಡುಬರುತ್ತವೆ. Dear friend I write to pour myself out to you and to affirm myself to myself. I am the prey of great powers that surge forth and then disintegrate... A bourgeois told me today–insulted me–that I or at least my brain was lazy. It did me good. I should like such a warning every morning upon awakening: but they cannot understand us nor can they understand life...
ಆಗಮನ
thumb|right|ಲಾ ಬಾತೆಯು-ಲವೊಯಿರ್ ಬಳಿಕ ೧೯೦೬ರಲ್ಲಿ ಮೊಡಿಗ್ಲಿಯನಿ ಪ್ಯಾರಿಸ್ ಗೆ ಸ್ಥಳಾಂತರಗೊಳ್ಳುತ್ತಾರೆ, ಅವತ್ತಿನ ದಿನಗಳಲ್ಲಿ ಪ್ಯಾರಿಸ್ ನವ್ಯ-ಪ್ರಯೋಗಕ್ಕೆ ಪ್ರಮುಖ ಕೇಂದ್ರವೆನಿಸಿರುತ್ತದೆ. ವಾಸ್ತವವಾಗಿ, ಕಲಾತ್ಮಕ ಪ್ರಯೋಗಪರೀಕ್ಷಾ ಕೇಂದ್ರಕ್ಕೆ ಅವರ ಆಗಮನವು ಇಬ್ಬರು ಇತರ ವಿದೇಶಿ ಕಲಾವಿದರ ಆಗಮನದೊಂದಿಗೆ ಒಂದಾಯಿತು, ಇವರಿಬ್ಬರೂ ಸಹ ಕಲಾ ಪ್ರಪಂಚದಲ್ಲಿ ತಮ್ಮ ಛಾಪನ್ನು ಮೂಡಿಸುತ್ತಾರೆ: ಗಿನೋ ಸೆವೆರಿನಿ ಹಾಗು ಜುವಾನ್ ಗ್ರಿಸ್. ಅವರು ಲೆ ಬಾತೆಯು-ಲವೊಯಿರ್ ನಲ್ಲಿ ನೆಲೆಸುತ್ತಾರೆ, ಮೊಂಟ್ಮಾಟ್ರೆಯಲ್ಲಿರುವ ಈ ಸ್ಥಳವು ಹಣವಿಲ್ಲದ ಕಲಾವಿದರ ಬೀಡಾಗಿರುತ್ತದೆ, ಅಲ್ಲಿ ಇವರು ರುಯೇ ಕೌಲೈನ್ಕೋರ್ಟ್ ನಲ್ಲಿರುವ ಒಂದು ಸ್ಟುಡಿಯೋ ಬಾಡಿಗೆಗೆ ಪಡೆಯುತ್ತಾರೆ. ಮೊಂಟ್ಮಾರ್ಟ್ರೆಯ ಈ ಕಲಾವಿದರ ವಸತಿ ನೆಲೆಯು, ಸಾಮಾನ್ಯವಾಗಿ ಬಡತನದಿಂದ ಕೂಡಿರುತ್ತದೆ. ಆರಂಭದಲ್ಲಿ ಮೊಡಿಗ್ಲಿಯನಿ ಎಲ್ಲರೂ ತಾವೊಬ್ಬ, ಸಿರಿ ಸಂಪತ್ತು ಕಳೆದುಕೊಂಡ ಶ್ರೀಮಂತ ಕುಟುಂಬದಿಂದ ಬಂದಿರಬೇಕು ಎಂದು ಭಾವಿಸಲು ಅಂತಹ ವ್ಯಕ್ತಿಯ ಚಹರೆಯನ್ನು ಹೊಂದಿದರು: ಅವರ ಬಟ್ಟೆಬೀರುವು ಯಾವುದೇ ಆಡಂಬರವಿಲ್ಲದೆ ನೀಟಾಗಿತ್ತು, ಹಾಗು ಅವರು ಬಾಡಿಗೆಗೆ ಪಡೆದ ಸ್ಟುಡಿಯೋ, ಪ್ಲಷ್ ಪರದೆ ಹಾಗು ನವೋದಯದ ಅನುಕೃತವಾಗಿಯಲ್ಲದೇ ಉತ್ತಮವಾಗಿ ಅನುವುಗೊಂಡ ಅಭಿರುಚಿಯುಳ್ಳ ವ್ಯಕ್ತಿಯ ಸೂಕ್ತ ಶೈಲಿಯಿಂದ ನಿಯೋಜಿತವಾಗಿತ್ತು. ಅವರು ಶೀಘ್ರದಲ್ಲೇ ಬೋಹೆಮಿಯನ್ ಕಲಾವಿದನ ವೇಷ ಧರಿಸಲು ಪ್ರಯತ್ನಿಸಿದರು, ಆದರೆ, ಅವರ ಕಂದು ಬಣ್ಣದ ಒರಟು ಹುರಿಬಟ್ಟೆಗಳು, ಕಡುಗೆಂಪು ಬಣ್ಣದ ಕಂಠವಸ್ತ್ರ ಹಾಗು ಕಪ್ಪು ಬಣ್ಣದ ದೊಡ್ಡ ಟೋಪಿಯೊಂದಿಗೆ ಕಷ್ಟದಲ್ಲೇ ಜೀವನ ಕಳೆದ ಕೊಳೆಗೇರಿಯವರಂತೆ ಒಮ್ಮೊಮ್ಮೆ ತೋರ್ಪಡಿಸಿಕೊಳ್ಳುತ್ತಿದ್ದರು. ಪ್ಯಾರಿಸ್ ಗೆ ಅವರು ಸ್ಥಳಾಂತರಗೊಂಡ ಹೊಸದರಲ್ಲಿ, ನಿಯಮಿತವಾಗಿ ತಮ್ಮ ತಾಯಿಗೆ ಪತ್ರ ಬರೆಯುತ್ತಿದ್ದರು. ಅಕಾಡೆಮಿ ಕಾಲರೋಸ್ಸಿಯಲ್ಲಿ ತಮ್ಮ ಅಭಿರುಚಿಯ ನಗ್ನ ಚಿತ್ರಗಳನ್ನು ಬಿಡಿಸುತ್ತಿದ್ದರು, ಹಾಗು ವಿರಾಮವಾಗಿ ವೈನ್ ನ್ನು ಕುಡಿಯುತ್ತಿದ್ದರು. ಅವರನ್ನು ಬಲ್ಲವರು ಅವರೊಬ್ಬ ಸಾಂಘಿಕ ಸಮಾಜದೆಡೆ ವಿರೋಧ ತೋರುವ,ಏಕಾಂಗಿತನೆಡೆಗೆ ಒಲವು ಹೊಂದಿರುವ, ಬಿಗುಮಾನದ ವ್ಯಕ್ತಿಯೆಂದು ಪರಿಗಣಿಸುತ್ತಿದ್ದರು. ಪಿಕಾಸ್ಸೋರನ್ನು ಸಂಧಿಸಿ ಆಗ ಅವರನ್ನೇ ಟೀಕಿಸಿದ್ದಕ್ಕೆ ಮೊಡಿಗ್ಲಿಯನಿ ಪ್ರಸಿದ್ಧರಾದರು.ಆ ಸಮಯದಲ್ಲಿ ಪಿಕಾಸ್ಸೋ ತಮ್ಮ ವಿಶಿಷ್ಟ ಗುರುತಾದ ಕಾರ್ಮಿಕನ ವಸ್ತ್ರಗಳನ್ನು ಧರಿಸಿದ್ದರು, ವ್ಯಕ್ತಿಯು ವಿಶಿಷ್ಟ ಸಾಮರ್ಥ್ಯಗಳನ್ನು ಹೊಂದಿದ್ದರೂ, ಅವರ ಒರಟಾದ ಚಹರೆಯು ಇದನ್ನು ಸಮರ್ಥಿಸುತ್ತಿರಲಿಲ್ಲ.
ಕೃತಿ
ಪ್ಯಾರಿಸ್ ಗೆ ಸ್ಥಳಾಂತರಗೊಂಡ ಆರಂಭಿಕ ವರ್ಷಗಳಲ್ಲಿ, ಮೊಡಿಗ್ಲಿಯನಿ ತೀವ್ರ ಗತಿಯಲ್ಲಿ ಕೆಲಸ ಮಾಡುತ್ತಿದ್ದರು. ಅವರು ಸತತವಾಗಿ ರೇಖಾಚಿತ್ರಗಳನ್ನು ಬಿಡಿಸುತ್ತಿದ್ದರು, ಒಂದು ದಿನಕ್ಕೆ ಸುಮಾರು ನೂರು ರೇಖಾಚಿತ್ರಗಳನ್ನು ಬಿಡಿಸುತ್ತಿದ್ದರು. ಆದಾಗ್ಯೂ, ಅವರ ಹಲವು ಕೃತಿಗಳು ನಾಪತ್ತೆಯಾಗಿವೆ-ಅವುಗಳು ಕಳಪೆ ಮಟ್ಟದ್ದವೆಂದು ಕೆಲವೊಂದನ್ನು ಅವರೇ ನಾಶ ಪಡಿಸಿದ್ದಾರೆ. ಮತ್ತೆ ಕೆಲವುಗಳನ್ನು ಅವರು ಪದೇ ಪದೇ ಬದಲಾಯಿಸುತ್ತಿದ್ದ ಮನೆಗಳಲ್ಲಿ ಬಿಟ್ಟಿರುತ್ತಾರೆ, ಅಥವಾ ತಮ್ಮ ಗೆಳತಿಯರಿಗೆ ನೀಡಿದ್ದರು, ಅವುಗಳನ್ನು ಅವರು ತಮ್ಮಲ್ಲಿ ಜೋಪಾನವಾಗಿ ಇರಿಸಿಕೊಳ್ಳುತ್ತಿರಲಿಲ್ಲ. ಅವರು ಮೊದಲಿಗೆ ಹೆನ್ರಿ ಡೆ ಟೌಲೌಸೆ-ಲೌಟ್ರೆಕ್ ರ ಕೃತಿಗಳೆಡೆಗೆ ಆಕರ್ಷಿತರಾಗುತ್ತಾರೆ, ಆದರೆ ೧೯೦೭ರ ಸುಮಾರಿಗೆ ಅವರು ಪಾಲ್ ಸೆಜನ್ನೆಯವರೆಡೆಗೆ ಆಕರ್ಷಿತರಾಗುತ್ತಾರೆ. ಅಂತಿಮವಾಗಿ ಅವರು ತಮ್ಮದೇ ಆದ ವಿಶಿಷ್ಟ ಶೈಲಿಯನ್ನು ಅಭಿವೃದ್ಧಿಪಡಿಸುತ್ತಾರೆ, ಇದನ್ನು ಇತರ ಕಲಾವಿದರ ಕೃತಿಗಳೊಂದಿಗೆ ಸಮರ್ಪಕವಾಗಿ ವರ್ಗೀಕರಣ ಮಾಡಲು ಸಾಧ್ಯವಾಗುವುದಿಲ್ಲ. ಹೀಗೆ ೧೯೧೦ರಲ್ಲಿ ಅವರು ತಮ್ಮ ಜೀವನದಲ್ಲಿ ಗಂಭೀರವಾಗಿ ಮೊದಲ ಬಾರಿಗೆ ತಮ್ಮ ೨೬ನೇ ವಯಸ್ಸಿನಲ್ಲಿ ರಷ್ಯನ್ ಕವಯಿತ್ರಿ ಅನ್ನಾ ಅಕ್ಹ್ಮಟೋವರ ಪ್ರೇಮದ ಬಲೆಯಲ್ಲಿ ಬೀಳುತ್ತಾರೆ. ಅವರಿಬ್ಬರ ಸ್ಟುಡಿಯೋಗಳು ಒಂದೇ ಕಟ್ಟಡದಲ್ಲಿ ಇರುತ್ತವೆ, ಹಾಗು ಆದಾಗ್ಯೂ, ೨೧ ವರ್ಷ ವಯಸ್ಸಿನ ಅನ್ನಾ ಆಗಷ್ಟೇ ಮದುವೆಯಾಗಿದ್ದರೂ, ಅವರಿಬ್ಬರೂ ಸಂಬಂಧವನ್ನು ಮುಂದುವರೆಸುತ್ತಾರೆ. ಕಪ್ಪು ಕೂದಲಿನೊಂದಿಗೆ(ಮೊಡಿಗ್ಲಿಯನಿಯ ಮಾದರಿ) ಎತ್ತರವಾಗಿದ್ದು(ಮೊಡಿಗ್ಲಿಯನಿ ಕೇವಲ ೫ ಅಡಿ ೫ ಅಂಗುಲ ಎತ್ತರವಿದ್ದರು), ಬಿಳಿಚಿಕೊಂಡ ಚರ್ಮ ಹಾಗು ಕಡು-ಹಸಿರು ಬಣ್ಣದ ಕಣ್ಣುಗಳನ್ನು ಹೊಂದಿದ್ದ ಈಕೆ, ಮೊಡಿಗ್ಲಿಯನಿಯ ಸೌಂದರ್ಯಪ್ರಜ್ಞೆಗೆ ಆದರ್ಶಪ್ರಾಯವಾಗಿದ್ದಳು, ಹಾಗು ಈ ಜೋಡಿ ಪರಸ್ಪರರಲ್ಲಿ ಮಗ್ನವಾಗಿತ್ತು. ಆದಾಗ್ಯೂ, ಒಂದು ವರ್ಷದ ನಂತರ, ಅನ್ನಾ ತನ್ನ ಪತಿಯಲ್ಲಿಗೆ ಹಿಂದಿರುಗುತ್ತಾಳೆ.
ಪ್ರಭಾವಗಳ ಮೇಲೆ ಹುಟ್ಟಿಕೊಂಡ ಪ್ರಶ್ನೆಗಳು
ಮೊಂಟ್ಪಾರ್ನಸ್ಸೆಯಲ್ಲಿ ಮೊಡಿಗ್ಲಿಯನಿ ತಮ್ಮ ಸಮಕಾಲೀನ ಕಲಾವಿದರ ಹಾಗು ಸ್ನೇಹಿತರ ವರ್ಣಚಿತ್ರಗಳ ಸರಣಿಯನ್ನೇ ರಚಿಸಿದರು: ಚೈಮ್ ಸೌತಿನೆ, ಮೊಯಿಸೆ ಕಿಸ್ಲಿಂಗ್, ಪಾಬ್ಲೋ ಪಿಕಾಸ್ಸೋ, ಡಿಗೋ ರಿವೇರಾ, ಮಾರಿ "ಮಾರೆವ್ನ ವೋರೋಬಿಯೇವ್-ಸ್ಟೇಬೆಸ್ಲ್ಕ, ಜುವಾನ್ ಗ್ರಿಸ್, ಮ್ಯಾಕ್ಸ್ ಜೇಕಬ್, ಬ್ಲೈಸೆ ಸೆಂಡ್ರಾರಸ್, ಹಾಗು ಜೀನ್ ಕಾಕ್ಟೆಯು, ಇವರೆಲ್ಲರೂ ವಿಲಕ್ಷಣ ರೀತಿಯಲ್ಲಿ ಕುಳಿತು ಚಿತ್ರ ಬರೆಸಿಕೊಂಡರು. ಏಕಾಏಕಿ ಆರಂಭಗೊಂಡ ಮೊದಲ ವಿಶ್ವ ಸಮರದಲ್ಲಿ, ಮೊಡಿಗ್ಲಿಯನಿ ಸೇನೆಗೆ ಸೇರಲು ಪ್ರಯತ್ನಿಸಿದರು, ಆದರೆ ಅವರ ಅನಾರೋಗ್ಯದ ಕಾರಣಕ್ಕೆ ಅವರ ಮನವಿಯನ್ನು ತಿರಸ್ಕರಿಸಲಾಯಿತು.
ಜೆಯನ್ನೆ ಹೆಬುಟರ್ನೆ
thumb|right|125px|ಜಿಯನ್ನೆ ಹೆಬುಟರ್ನೆ ಅದರ ಮುಂದಿನ ಬೇಸಿಗೆಯಲ್ಲಿ, ರಷ್ಯನ್ ಶಿಲ್ಪಿ ಚನಾ ಒರ್ಲೋಫ್ಫ್, ಅವರಿಗೆ ಸುಂದರವಾದ ೧೯ ವರ್ಷ ವಯಸ್ಸಿನ ಕಲಾ ವಿದ್ಯಾರ್ಥಿನಿ ಜೆಯನ್ನೆ ಹೆಬುಟರ್ನೆಯನ್ನು ಪರಿಚಯಿಸಿದರು, ಈಕೆ ಅವರ ಕಲಾಕೃತಿ ತ್ಸುಗುಹಾರು ಫೌಜಿತಕ್ಕೆ ಭಂಗಿ ನೀಡಿದಳು. ಸಾಂಪ್ರದಾಯಿಕ ಮಧ್ಯಮವರ್ಗದ ಹಿನ್ನೆಲೆ ಹೊಂದಿದ್ದ ಹೆಬುಟರ್ನೆಯನ್ನು, ವರ್ಣಚಿತ್ರಕಾರನೊಂದಿಗೆ ಆಕೆಯು ಹೊಂದಿದ್ದ ಸಂಬಂಧದಿಂದಾಗಿ ಆಕೆಯ ಧರ್ಮನಿಷ್ಠ ರೋಮನ್ ಕ್ಯಾಥೊಲಿಕ್ ಕುಟುಂಬವು ಆಕೆಯೊಂದಿಗೆ ಸಂಬಂಧ ಕಡಿದುಕೊಂಡಿತು. ಅವರನ್ನು ಕುಟುಂಬವು ನೀತಿಗೆಟ್ಟ ಪರಿತ್ಯಕ್ತನೆಂದು, ಹಾಗು ಅದಕ್ಕೂ ಮೀರಿ ಅವರೊಬ್ಬ ಯೆಹೂದಿಯೆಂದು ಪರಿಗಣಿಸಿತು. ಆಕೆಯ ಕುಟುಂಬದ ಆಕ್ಷೇಪಣೆಯ ಹೊರತಾಗಿಯೂ, ಇವರಿಬ್ಬರೂ ಒಟ್ಟಾಗಿ ಜೀವಿಸಲು ಆರಂಭಿಸಿದರು, ಹಾಗು ಆದಾಗ್ಯೂ ಹೆಬುಟರ್ನೆ ಇವರ ಹಾಲಿ ಪ್ರೇಮವಾಗಿದ್ದರೂ ಸಹ, ಮೊಡಿಗ್ಲಿಯನಿ ಕುಡಿದು ಅಪಹಾಸ್ಯಕ್ಕೀಡಾಗುವಕ್ಕಿಂತಲೂ ಹೆಚ್ಚಾಗಿ ಇವರಿಬ್ಬರೂ ಸಾರ್ವಜನಿಕವಾಗಿ ಒಟ್ಟಾಗಿ ಕಾಣಿಸಿಕೊಳ್ಳುವುದು ಹೆಚ್ಚು ಪ್ರಸಿದ್ದವಾಯಿತು. ಡಿಸೆಂಬರ್ ೩, ೧೯೧೭ರಲ್ಲಿ, ಮೊಡಿಗ್ಲಿಯನಿಯವರ ಮೊದಲ ಏಕ-ವ್ಯಕ್ತಿ ಪ್ರದರ್ಶನವು ಬರ್ತೆ ವೆಯಿಲ್ ಗ್ಯಾಲರಿಯಲ್ಲಿ ಆರಂಭಗೊಂಡಿತು. ಪ್ಯಾರಿಸ್ ನ ಪೋಲಿಸ್ ಮುಖ್ಯಸ್ಥರು, ಮೊಡಿಗ್ಲಿಯನಿಯವರ ನಗ್ನ ಚಿತ್ರಗಳಿಂದ ಅಪವಾದಕ್ಕೆ ಗುರಿಯಾದರು, ಹಾಗು ಪ್ರದರ್ಶನವು ಆರಂಭಗೊಂಡ ಕೆಲವೇ ಗಂಟೆಗಳಲ್ಲಿ ಬಲವಂತದಿಂದ ಅದನ್ನು ಮುಚ್ಚಿಸಲಾಯಿತು. ಅವರು ಹಾಗು ಹೆಬುಟರ್ನೆ ನೈಸ್ ಗೆ ಸ್ಥಳಾಂತರಗೊಂಡ ನಂತರ, ಆಕೆ ಗರ್ಭವತಿಯಾದಳು, ಹಾಗು ನವೆಂಬರ್ ೨೯, ೧೯೧೮ರಲ್ಲಿ ಜನಿಸಿದ ಹೆಣ್ಣು ಮಗುವಿಗೆ ಜೆಯನ್ನೆ(೧೯೧೮–೧೯೮೪) ಎಂದು ನಾಮಕರಣ ಮಾಡಲಾಗುತ್ತದೆ. ಜನವರಿ ೨೪, ೧೯೨೦ರಲ್ಲಿ ಮೊಡಿಗ್ಲಿಯನಿ ನಿಧನರಾದಾಗ, ಹೆಬುಟರ್ನೆ ಅವರ ಎರಡನೇ ಮಗುವಿಗೆ ಗರ್ಭವತಿಯಾಗಿದ್ದಳು.
ನೈಸ್‌
thumb|left|upright|ಲಿಯೋಪೋಲ್ಡ್ ಜ್ಬೋರೌಸ್ಕಿಯವರ ವರ್ಣಚಿತ್ರ, 1918 ಲೆಪೋಲ್ಡ್ ಜ್ಬೋರ್ವೊಸ್ಕಿ ಚರ್ಚಿಸಿ, ವ್ಯವಸ್ಥೆ ಮಾಡಿಕೊಟ್ಟಿದ್ದ ನೈಸ್ನ ಪ್ರವಾಸದಲ್ಲಿ, ಮೊಡಿಗ್ಲಿಯನಿ, ಫೌಜಿತ ಹಾಗು ಇತರ ಕಲಾವಿದರು ತಮ್ಮ ಕೃತಿಗಳನ್ನು ಶ್ರೀಮಂತ ಪ್ರವಾಸಿಗರಿಗೆ ಮಾರಾಟ ಮಾಡಲು ಪ್ರಯತ್ನಿಸಿದರು. ಮೊಡಿಗ್ಲಿಯನಿ ಕೆಲವು ಚಿತ್ರಗಳನ್ನು ಮಾರಾಟ ಮಾಡುವಲ್ಲಿ ಯಶಸ್ವಿಯಾದರು, ಆದರೆ ಪ್ರತಿಯೊಂದಕ್ಕೂ ಕೆಲವೇ ಕೆಲವು ಫ್ರಾಂಕ್ ಗಳು ದೊರೆತವು. ಇವೆಲ್ಲದರ ಹೊರತಾಗಿಯೂ, ಈ ಸಮಯದಲ್ಲಿ ಕೆಲವಾರು ವರ್ಣಚಿತ್ರಗಳನ್ನು ರಚಿಸಿದರು, ಅವುಗಳು ನಂತರದಲ್ಲಿ ಅತ್ಯಂತ ಜನಪ್ರಿಯ ಹಾಗು ಮಹತ್ವದ ಕೃತಿಗಳೆನಿಸಿಕೊಂಡವು. ಅವರ ಜೀವಿತಾವಧಿಯಲ್ಲಿ ತಮ್ಮ ಹಲವಾರು ಕೃತಿಗಳನ್ನು ಮಾರಾಟ ಮಾಡಿದರು, ಆದರೆ ಯಾವುದಕ್ಕೂ ಹೇಳಿಕೊಳ್ಳುವಂತಹ ಹೆಚ್ಚಿನ ಮೌಲ್ಯ ದೊರೆಯಲಿಲ್ಲ. ಅವರಿಗೆ ದೊರೆತ ಹಣವು, ಶೀಘ್ರದಲ್ಲೇ ಅವರ ವ್ಯಸನಕ್ಕೆ ಗುರಿಯಾಯಿತು. ಮೇ ೧೯೧೯ರಲ್ಲಿ, ಅವರು ಪ್ಯಾರಿಸ್ ಗೆ ಹಿಂದಿರುಗಿದರು, ಅಲ್ಲಿ ಅವರು ಹೆಬುಟರ್ನೆ ಹಾಗು ತಮ್ಮ ಮಗಳೊಂದಿಗೆ, ರುಯೇ ಡೆ ಲಾ ಗ್ರಾಂಡೆ ಚುಮಿಯೇರೆನಲ್ಲಿ ಒಂದು ಮನೆ ಬಾಡಿಗೆಗೆ ಪಡೆಯುತ್ತಾರೆ. ಅಲ್ಲಿರುವಂತೆಯೇ, ಜೆಯನ್ನೆ ಹೆಬುಟರ್ನೆ ಹಾಗು ಅಮೆಡೆಯೋ ಮೊಡಿಗ್ಲಿಯನಿ ಇಬ್ಬರು ಪರಸ್ಪರರ ಹಾಗು ಖುದ್ದು ತಮ್ಮ ವರ್ಣಚಿತ್ರಗಳನ್ನು ರಚಿಸಿಕೊಂಡರು.
ಮರಣ
thumb|upright|ಪೆರೇ ಲಚೈಸೆ ಸ್ಮಶಾನದಲ್ಲಿರುವ ಅಮೆದೆಯೋ ಮೊಡಿಗ್ಲಿಯನಿ ಹಾಗು ಜಿಯನ್ನೆ ಹೆಬುಟರ್ನೆಯವರ ಸಮಾಧಿ. ಅವರು ಚಿತ್ರ ರಚನೆಯನ್ನು ಮುಂದುವರೆಸಿದರೂ ಸಹ, ಮೊಡಿಗ್ಲಿಯನಿಯವರ ಆರೋಗ್ಯವು ತ್ವರಿತವಾಗಿ ಕ್ಷೀಣಿಸಿತು, ಹಾಗು ಮದ್ಯಪಾನದಿಂದ-ಉಂಟಾಗುತ್ತಿದ್ದ ತಾತ್ಕಾಲಿಕ ವಿಸ್ಮೃತಿಯು ಪದೇ ಪದೇ ಕಾಡುತ್ತಿತ್ತು. ಆಗ ೧೯೨೦ರಲ್ಲಿ, ಹಲವಾರು ದಿನಗಳಿಂದ ಅವರನ್ನು ಕಾಣದ, ಅವರ ಕೆಳಮನೆಯವರು ಇವರ ಮನೆಗೆ ಬಂದರು, ಹಾಗು ಹಾಸಿಗೆಯಲ್ಲಿದ್ದ ಭಾವೊನ್ಮತ್ತರಾದ ಮೊಡಿಗ್ಲಿಯನಿ, ಒಂಬತ್ತು ತಿಂಗಳ ಬಸುರಿಯಾಗಿದ್ದ ಹೆಬುಟರ್ನೆಯ ಕೈಹಿಡಿದುಕೊಂಡಿರುವುದನ್ನು ಕಂಡರು. ಅವರು ವೈದ್ಯರಿಗೆ ಕರೆ ಕಳುಹಿಸಿದರಾದರೂ, ಪರಿಸ್ಥಿತಿಯು ಕೈಮೀರಿ ಹೋಗಿತ್ತು, ಮೊಡಿಗ್ಲಿಯನಿ ವಾಸಿ ಮಾಡಲಾಗದ ಟ್ಯೂಬರ್ಕ್ಯುಲರ್ ಮೆನಿನ್ಜೈಟಿಸ್ ನಿಂದ ಸಾವಿನ ಅಂಚನ್ನು ತಲುಪಿದ್ದರು. ಜನವರಿ ೨೪, ೧೯೨೦ರಲ್ಲಿ ಮೊಡಿಗ್ಲಿಯನಿ ಸಾವನ್ನಪ್ಪಿದರು. ಅಂತ್ಯಸಂಸ್ಕಾರದಲ್ಲಿ ಅಪಾರ ಜನರು ಪಾಲ್ಗೊಂಡರು, ಮೊಂಟ್ಮಾರ್ಟ್ರೆ ಹಾಗು ಮೊಂಟ್ಪಾರ್ನಸ್ಸೆಯಿಂದ ಕಲಾವಿದ ಸಮುದಾಯಕ್ಕೆ ಸೇರಿದ ಹಲವರು ಅಂತ್ಯ ಸಂಸ್ಕಾರದಲ್ಲಿ ಪಾಲ್ಗೊಂಡರು. ಹೆಬುಟರ್ನೆಯನ್ನು ಆಕೆಯ ತವರು ಮನೆಯವರು ಕರೆದೊಯ್ದರು, ದುಃಖದಿಂದ ಹೊರಬರದ ಆಕೆ, ಮೊಡಿಗ್ಲಿಯನಿಯ ಸಾವಿನ ಎರಡು ದಿನಗಳ ನಂತರ ಮನೆಯ ಐದನೇ ಮಹಡಿಯಿಂದ ಜಿಗಿದು, ಇನ್ನೂ ಜಗತ್ತನ್ನು ಕಾಣದ ಮಗುವಿನೊಂದಿಗೆ ಸಾವನ್ನಪ್ಪುತ್ತಾಳೆ. ಪೆರೇ ಲಚೈಸೆ ಸ್ಮಶಾನದಲ್ಲಿ ಮೊಡಿಗ್ಲಿಯನಿಯ ಅಂತ್ಯಸಂಸ್ಕಾರ ನಡೆಸಲಾಯಿತು. ಹೆಬುಟರ್ನೆಯನ್ನು ಪ್ಯಾರಿಸ್ ಸಮೀಪದ ಸಿಮೆಟಿಯೇರೆ ಡೆ ಬಗ್ನಯೂಕ್ಸ್ ನಲ್ಲಿ ಅಂತ್ಯ ಸಂಸ್ಕಾರ ಮಾಡಲಾಗುತ್ತದೆ, ಹಾಗು ೧೯೩೦ರ ತನಕವೂ ಆಕೆಯ ದೇಹವನ್ನು ಮೊಡಿಗ್ಲಿಯನಿಯವರ ಸಮಾಧಿಯ ಪಕ್ಕದಲ್ಲಿ ಇರಿಸಲು ಆಕೆಯ ಕೆರಳಿದ ಕುಟುಂಬವು ಒಪ್ಪಿರಲಿಲ್ಲ. ಇಬ್ಬರ ಗೌರವಾರ್ಥವಾಗಿ ಒಂದೇ ಒಂದು ಸಮಾಧಿಶಿಲೆಯಿದೆ. ಅವರ ಸಮಾಧಿಲೇಖವು ಈ ರೀತಿಯಾಗಿದೆ: "ಜೀವನದ ಉಚ್ಛ್ರಾಯಸ್ಥಿತಿಯಲ್ಲಿರುವಾಗಲೇ ಸಾವಿಗೆ ಗುರಿಯಾದರು." ಆಕೆಯ ಸಮಾಧಿಲೇಖದಲ್ಲಿ: "ಉತ್ಕಟವಾದ ತ್ಯಾಗ ಮಾಡಿದ ನಿಷ್ಠ ಸಂಗಾತಿ." ಮೊಡಿಗ್ಲಿಯನಿ ನಿರ್ಗತಿಕರಾಗಿ ಹಾಗು ನಿರ್ಧನರಾಗಿ ಮರಣವನ್ನಪ್ಪಿದರು-ತಮ್ಮ ಜೀವಿತಾವಧಿಯಲ್ಲಿ ಕೇವಲ ಒಂದೇ ಒಂದು ಏಕವ್ಯಕ್ತಿ ಪ್ರದರ್ಶನವನ್ನು ನೀಡುವುದರ ಜೊತೆಗೆ ಹೊಟೇಲುಗಳಲ್ಲಿ ತಮ್ಮ ಚಿತ್ರಗಳನ್ನು ಮಾರಿ ಊಟ ಪಡೆಯುತ್ತಿದ್ದರು. ಅವರ ಮರಣದ ನಂತರ ಅವರ ಖ್ಯಾತಿಯು ಉತ್ತುಂಗಕ್ಕೇರಿತು. ಅವರ ಬದುಕನ್ನು ಕುರಿತು ಒಂಬತ್ತು ಕಾದಂಬರಿಗಳು, ಒಂದು ನಾಟಕ, ಒಂದು ಸಾಕ್ಷ್ಯಚಿತ್ರ ಹಾಗು ಮೂರು ಚಲನಚಿತ್ರಗಳು ಬಿಡುಗಡೆಯಾಗಿವೆ. ನವೆಂಬರ್ ೨೦೧೦ರಲ್ಲಿ, ೧೯೧೭ರ ಸುಮಾರಿನಲ್ಲಿ ರಚಿಸಲಾದ ನಗ್ನ ಚಿತ್ರಗಳ ಸರಣಿಯಲ್ಲಿ, ಅಮೆಡೆಯೋ ಮೊಡಿಗ್ಲಿಯನಿಯವರು ರಚಿಸಿದ ನಗ್ನ ಚಿತ್ರವು, ನ್ಯೂಯಾರ್ಕ್ ನ ಒಂದು ಹರಾಜಿನಲ್ಲಿ $೬೮.೯ ದಶಲಕ್ಷ (£೪೨.೭ ದಶಲಕ್ಷ)ಕ್ಕೂ ಅಧಿಕ ಮೊತ್ತಕ್ಕೆ ಮಾರಾಟವಾಯಿತು-ಇದು ಈ ಕಲಾವಿದನ ರಚನೆಗೆ ಸಂದಾಯವಾದ ಅಧಿಕ ಮೊತ್ತವಾಗಿ ದಾಖಲೆಯಾಗಿದೆ. "ಲಾ ಬೆಲ್ಲೆ ರೊಮೈನ್" ಕೃತಿಯು ಹರಾಜಿನಲ್ಲಿ, ಅಂದಾಜು $೪೦ ದಶಲಕ್ಷ(£೨೪.೮ ದಶಲಕ್ಷ)ಕ್ಕೆ ಮಾರಾಟವಾಯಿತು. ಈ ವರ್ಷದ ಆರಂಭದಲ್ಲಿ ಪ್ಯಾರಿಸ್ ನಲ್ಲಿ ದಾಖಲಾದ ಮೊಡಿಗ್ಲಿಯನಿಯವರ ಹಿಂದಿನ ಹರಾಜು ದಾಖಲೆಯು ೪೩.೨ ದಶಲಕ್ಷ ಯುರೋಗಳಾಗಿತ್ತು. (£೩೫.೮ ದಶಲಕ್ಷ) ಇವರ ಮತ್ತೊಂದು ವರ್ಣಚಿತ್ರ-ಜೆಯನ್ನೆ ಹೆಬುಟರ್ನೆ(ಔ ಚಾಪೆಯು) - ತಮ್ಮ ಪ್ರಿಯತಮೆಗಾಗಿ ಚಿತ್ರಿಸಿದ ಮೊದಲ ವರ್ಣಚಿತ್ರಗಳಲ್ಲಿ ಒಂದೆನಿಸಿದೆ. ಇದು $೧೯.೧ ದಶಲಕ್ಷ($೧೯.೧ ದಶಲಕ್ಷ) ಕ್ಕೆ ಮಾರಾಟವಾಯಿತು, ಇದು ಅಂದಾಜಿಸಲಾದ $೯–೧೨ ದಶಲಕ್ಷ (£೫.೬-೭.೪ ದಶಲಕ್ಷ) ಕ್ಕೂ ಅಧಿಕವಾಗಿತ್ತು.
ಪರಂಪರೆ
ಮೊಡಿಗ್ಲಿಯನಿಯವರ ಸಹೋದರಿ ಫ್ಲಾರೆನ್ಸ್ ನಲ್ಲಿ ಅವರ ೧೫-ತಿಂಗಳ ಪುತ್ರಿ, ಜೆಯನ್ನೆಯನ್ನು (೧೯೧೮–೧೯೮೪) ದತ್ತು ಪಡೆದರು. ವಯಸ್ಕಳಾದ ಮೇಲೆ, ಆಕೆ ಮೊಡಿಗ್ಲಿಯನಿ: ಮ್ಯಾನ್ ಅಂಡ್ ಮಿಥ್ ಹೆಸರಿನ ತಮ್ಮ ತಂದೆಯ ಜೀವನಚರಿತ್ರೆಯನ್ನು ಬರೆದಳು.
ವಿಮರ್ಶಾತ್ಮ ಪ್ರತಿಕ್ರಿಯೆ
ಪೀಟರ್ ಸ್ಚ್ಜೆಲ್ಡಹ್ಲ್ ಈ ರೀತಿಯಾಗಿ ಬರೆಯುತ್ತಾರೆ: ಸ್ಚ್ಜೆಲ್ಡಹ್ಲ್, ಮೆರ್ಯ್ಲೇ ಸೆಕ್ರೆಸ್ಟ್ ರ ಊಹೆಯ ಶಕ್ತಿಯನ್ನು ವರದಿ ಮಾಡುತ್ತಾರೆ, ಅದರಂತೆ, ಮೊಡಿಗ್ಲಿಯನಿಗೆ ತಮ್ಮನ್ನು ಜನರು ಒಬ್ಬ ಮದ್ಯಪಾನಿ ಹಾಗು ಮಾದಕದ್ರವ್ಯ ವ್ಯಸನಿ ಎಂದು ಪರಿಗಣಿಸುತ್ತಿದ್ದುದ್ದು ಸಂತೋಷವನ್ನು ನೀಡುತ್ತಿತ್ತು, "ಹಾಗು ಗೋಪ್ಯವಾಗಿರಿಸಲಾದ ಕ್ಷಯರೋಗದ ಲಕ್ಷಣಗಳನ್ನು ತಪ್ಪಾಗಿ ಅರ್ಥೈಸಿಕೊಳ್ಳುವಂತೆ ಮಾಡುತ್ತಿತ್ತು. ಮದ್ಯಪಾನಿಗಳನ್ನು ಸಹಿಸಬಹುದಿತ್ತು; ಸೋಂಕುವಾಹಿ ವ್ಯಕ್ತಿಯನ್ನು ಸಹಿಸುವುದು ಕಷ್ಟವಾಗಿತ್ತು."
ಶಿಲ್ಪಕೃತಿಗಳು
(ಮೊಡಿಗ್ಲಿಯನಿಯವರ ಕೇವಲ ೨೭ ಶಿಲ್ಪಕೃತಿಗಳು ಉಳಿದುಕೊಂಡಿವೆಯೆಂದು ಹೇಳಲಾಗುತ್ತದೆ.)
ಬಾಹ್ಯ ಕೊಂಡಿಗಳು‌
ವರ್ಗ:1884ರಲ್ಲಿ ಜನಿಸಿದವರು ವರ್ಗ:1920ರಲ್ಲಿ ನಿಧನ ಹೊಂದಿದವರು ವರ್ಗ:ಯೆಹೂದಿ ಕಲಾವಿದರು ವರ್ಗ:ಯೆಹೂದಿ ವರ್ಣಚಿತ್ರಕಾರರು ವರ್ಗ:ಇಟಾಲಿಯನ್ ಯೆಹೂದಿಗಳು ವರ್ಗ:ಸಿಫಾರ್ಡಿ ಯೆಹೂದಿಗಳು ವರ್ಗ:ಆಧುನಿಕ ವರ್ಣಚಿತ್ರಕಾರರು ವರ್ಗ:ಆಧುನಿಕ ಶಿಲ್ಪಿಗಳು ವರ್ಗ:ಫ್ರಾನ್ಸ್ ನಲ್ಲಿರುವ ಇಟಾಲಿಯನ್ ವಲಸೆಗಾರರು ವರ್ಗ:ಇಟಲಿಯ ವರ್ಣಚಿತ್ರ ಕಲಾವಿದರು ವರ್ಗ:ಇಟಲಿಯ ಶಿಲ್ಪಿಗಳು ವರ್ಗ:ಟಸ್ಕನ್‌ ನ ವರ್ಣಚಿತ್ರ ಕಲಾವಿದರು ವರ್ಗ:ಮೆನಿನ್ಜೈಟಿಸ್ ನಿಂದ ಉಂಟಾದ ಸಾವುಗಳು ವರ್ಗ:ಫ್ರಾನ್ಸ್ ನಲ್ಲಿ ಮಾದಕ ದ್ರವ್ಯ ಸೇವನೆಯಿಂದ ಉಂಟಾದ ಸಾವುಗಳು ವರ್ಗ:ಪೆರೇ ಲಚೈಸೆ ಸ್ಮಶಾನದಲ್ಲಿ ನಡೆಸಲಾದ ಅಂತ್ಯಕ್ರಿಯೆಗಳು ವರ್ಗ:ಲಿವೊರ್ನೋದ ಜನರು ವರ್ಗ:ಕಲೆ ವರ್ಗ:ಚಿತ್ರಕಲೆ
ಎಸ್. ಆರ್. ವಿಶ್ವನಾಥ್
ಸಿಂಗನಾಯಕನಹಳ್ಳಿ ರಾಮಯ್ಯ ವಿಶ್ವನಾಥ್ ಅವರು ಭಾರತೀಯ ರಾಜಕಾರಣಿಯಾಗಿದ್ದು, ಅವರು ೨೫ ಮೇ ೨೦೦೮ ರಿಂದ ಯಲಹಂಕ ಕ್ಷೇತ್ರದ ಪ್ರಸ್ತುತ ಶಾಸಕರಾಗಿದ್ದಾರೆ. ಅವರು ಪ್ರಸ್ತುತ ಬೆಂಗಳೂರು ಅಭಿವೃದ್ಧಿ ಪ್ರಾಧಿಕಾರದ (ಬಿಡಿಎ) ಅಧ್ಯಕ್ಷರಾಗಿದ್ದಾರೆ ಮತ್ತು ತಿರುಮಲ ತಿರುಪತಿ ದೇವಸ್ಥಾನಮ್ಸ್ (ಟಿ.ಟಿ.ಡಿ) ಮಂಡಳಿಯ ಸದಸ್ಯರಾಗಿದ್ದಾರೆ.
ಕುಟುಂಬ ಮತ್ತು ಶಿಕ್ಷಣ
ವಿಶ್ವನಾಥರವರು ಕೆ ವಿ ರಾಮಯ್ಯ ಮತ್ತು ಶ್ರೀಮತಿ ಮಲ್ಲಮ್ಮ ರವರ ಕೊನೆಯ ಪುತ್ರರಾಗಿದ್ದು, ರಾಮನಗರದ ಬಿಡದಿಯ ಓರ್ವ ರೈತ ಕುಟುಂಬಕ್ಕೆ ಸೇರಿದ ವಾಣಿಶ್ರೀ ಯವರನ್ನು ವಿವಾಹ ಮಾಡಿಕೊಂಡಿದ್ದಾರೆ. ವಾಣಿಶ್ರೀಯವರು ಎರಡು ಬಾರಿ ಜಿಲ್ಲಾ ಪಂಚಾಯತ್ ಸದಸ್ಯೆಯಾಗಿ ಆಯ್ಕೆಗೊಂಡಿದ್ದು, ತದನಂದರ ಬೆಂಗಳೂರು ನಗರದ ಜಿಲ್ಲಾ ಪಂಚಾಯತ್ ಅಧ್ಯಕ್ಷೆ ಯಾಗಿ ಕೂಡ ಸೇವೆ ಸಲ್ಲಿಸಿದ್ದಾರೆ. ವಾಣಿಶ್ರೀಯವರು ವಿಶ್ವವಾಣಿ ಫೌಂಡೇಶನ್‌ನ ಅವಿಭಾಜ್ಯ ಅಂಗವಾಗಿದ್ದಾರೆ.
ವಿಶ್ವನಾಥರವರು ಪ್ರತಿಮಿಕ ವಿದ್ಯಬ್ಯಾಸ್ಯವನ್ನು ಸಿಂಗನಾಯಕನಹಳ್ಳಿಯ ಸರ್ಕಾರಿ ಶಾಲೆಯಲ್ಲಿ ಪೂರ್ಣಗೊಳಿಸಿ, ತಮ್ಮ ಐಟಿಐ ಡಿಪ್ಲೊಮಾವನ್ನು MRJTTI ಸಂಸ್ಥೆಇಂದ ಪಡೆದರು. ಭರತ್ ಅರ್ಥ್ ಮೊವೆರ್ಸ್ ಲಿಮಿಟೆಡ್ (ಬಿ.ಇ.ಎಲ್) ನಲ್ಲಿ ಅಪ್ಪ್ರೆಂಟಿಶಿಪ್ ಮಾಡಿದ್ದು, ಬೆಂಗಳೂರು ಆರ್ಟ್ಸ್ ಕಾಲೇಜುನಿಂದ ಬಿ.ಏ ಪದವಿಯನ್ನು ಪಡೆದಿದ್ದರೆ. ಇವರ ಮಗ, ಅಲೋಕ್ ನ್ಯೂ ಯಾರ್ಕ್ ನ ಕೊಲಂಬಿಯಾ ಯೂನಿವರ್ಸಿಟಿಯ ಸ್ನಾತಕೋತ್ತರ ಪದವಿ ಹೊಂದಿದ್ದಾರೆ ಹಾಗು ಮಗಳಾದ ಅಪೂರ್ವ BMSIT ಯಲ್ಲಿ ವಿದ್ಯಾಭಸ್ಯ ಮಾಡಿದ್ದಾರೆ.
ಆರಂಭಿಕ ಜೀವನ ಮತ್ತು ರಾಜಕೀಯ ವೃತ್ತಿ
ವಿಶ್ವನಾಥರವರು, ತಮ್ಮ ರಾಜಕೀಯ ಪ್ರವೇಶೇಕ್ಕೆ, ಕೃಷಿಕರಾಗಿದ್ದ ತಮ್ಮ ತಂದೆಯೇ ಪ್ರೇರೆಣೆಎಂದು ಅಭಿಪ್ರಾಯ ಪಡುತ್ತಾರೆ. ಅವರ ತಂದೆ ಕಾಂಗ್ರೆಸ್ ನಿಷ್ಠಾವಂತರಾಗಿದ್ದರು ಮತ್ತು ಆಗಿನ ಕಾಂಗ್ರೆಸ್ ಸಚಿವ ಬಸವಲಿಂಗಪ್ಪ ಅವರ ಆಪ್ತರಾಗಿದ್ದರು. ಆದಾಗ್ಯೂ, ಅವರು ತುರ್ತು ಸಮಯದಲ್ಲಿ ನಿರಾಶೆಗೊಂಡರು ಮತ್ತು ತಮ್ಮ ಮಗನ ರಾಷ್ಟೀಯ ಸ್ವಯಂಸೇವಕ್ ಸಂಘ (ಆರ್.ಯಸ್.ಯಸ್) ಗೆ ಸೇರುವ ನಿರ್ಧಾರವನ್ನು ಬೆಂಬಲಿಸಿದರು.
ವಿಶ್ವನಾಥ್ ಅವರು ೧೯೭೯ರಲ್ಲಿ ರಾಷ್ಟ್ರೀಯ ಸ್ವಯಂಸೇವಕ ಸಂಘ (ಆರ್.ಯಸ್.ಯಸ್) ಗೆ ಮುಖ್ಯ ಶಿಕ್ಷಕರಾಗಿ ಸೇರಿದರು ಮತ್ತು ೧೯೮೦ರಲ್ಲಿ  ತಾಲೂಕ ಕಾರ್ಯವಾಹಾಕ್ ಆದರು. ೧೯೮೫ರಲ್ಲಿ ಹಿಂದೂಸ್ತಾನ್ ಅಕ್ಕಿರೊನೋಟಿಕ್ಸ್ ಲಿಮಿಟೆಡ್ (ಹೆಚ್.ಎ.ಎಲ್)ನಲ್ಲಿ ವಿಮಾನ ನಿಯಂತ್ರಣ ತಂತ್ರಜ್ಞರಾಗಿ ಕೆಲಸ ನಿರ್ವಹಿಸಿದರು.
೧೯೮೮ರಲ್ಲಿ ವಿಶ್ವನಾಥ್ ರಾಷ್ಟೀಯ ಸ್ವಯಂಸೇವನ್ ಸಂಘದ ಜಿಲ್ಲಾ ಶರೀರಿಕ್ ಪ್ರಮುಖ್ ಎಂದು ನೇಮಗೊಂಡರು. ೧೯೯೦ರ ರಾಮ್ ರಥ್ ಯಾತ್ರಾ, ರಾಮ ಜ್ಯೋತಿ ಹಾಗು ರಾಮ ಪಾದುಕೆ ಮೆರವಣಿಗೆಗಳಲ್ಲಿ ತಮನ್ನು ತಾವು ಸಕ್ರಿಯವಾಗಿ ತೊಡಗಿಸಿಕೊಂಡರು.
೧೯೮೯ದ ೧೯೯೧ರವರೆಗೆ ಬೆಂಗಳೂರು ಜಿಲ್ಲೆ ಹಿಂದೂ ಜಾಗರಣ ವೇದಿಕೆಯ ಸಂಚಾಲಕರಾಗಿದ್ದರು.
೧೯೯೪ರಲ್ಲಿ ಹುಬ್ಬಳ್ಳಿಯ ಈದ್ಗಹ್ ಮೈದಾನದ ವಿವಾದಿತ ಭೂಮಿಯಲ್ಲಿ ನಡೆದ ರಾಷ್ಟ್ರಧ್ವಜಾರೋಹಣ ಸಮಾರಂಭದಲ್ಲಿ ಉಮಾ ಭಾರತಿ ಮತ್ತು ಬಿ. ಎಸ್. ಯೆಡಿಯೂರಪ್ಪರವರೊಂದಿಗೆ ಭಾಗವಹಿಸಿದ್ದರು. ಅಂದಿನ ಮುಖ್ಯ ಮಂತ್ರಿಗಳಾಗಿದ್ದ ಶ್ರೀ. ವೀರಪ್ಪ ಮೊಯಿಲಿರವರು ಕರ್ಫ್ಯೂ ವಿಧಿಸಿ ಭ.ಜ.ಪ ಮತ್ತು ಸಂಘ ಪರಿವಾರದ ಸದಸ್ಯರ ಮೇಲೆ   ಗುಂಡು ಹಾರಿಸುವಂತೆ ಆದೇಶಿಸಿದ್ದರು. ಇದರಿಂದ ಹಲವಾರು ಗಾಯಗೊಂಡರು ಮತ್ತು ಕೆಲವರ ಪ್ರಾಣಹಾನಿಯೂ ಆಯಿತು.
೧೯೯೫ ರಿಂದ ೧೯೯೭ ರವರೆಗೆ ಭ.ಜ.ಪ. ದ ರಾಜ್ಯ ಯುವ ಮೋರ್ಚಾ ಕಾರ್ಯದರ್ಶಿಯಾಗಿದ್ದರು. ೧೯೯೫ ರ  ಜಿಲ್ಲಾ ಪಂಚಾಯತ್ ಚುನಾವಣೆಯೆಲ್ಲಿ ಹೆಸರಘಟ್ಟದಿಂದ ಸ್ಪರ್ದಿಸಿ ಕೇವಲ ೧೮ ಮತಗಲ್ಲಿಂದ ಸೋತಿದ್ದರು.
೨೦೦೦ರಲ್ಲಿ ಜಿಲ್ಲಾ ಪಂಚಾಯತ್ ಚುನಾವಣೆ ಗೆದ್ದು, ಬೆಂಗಳೂರು ಜಿಲ್ಲೆಯಿಂದ ಗೆದ್ದ ಏಕೈಕ ಭಾರತೀಯ ಜನತಾ ಪಕ್ಷದ ಅಭ್ಯರ್ಥಿಯಾದರು.
ವಿಶ್ವನಾಥರವರು ೨೦೦೭ರಲ್ಲಿ ಹಿಂದೂಸ್ತಾನ್ ಅಕ್ಕಿರೊನೋಟಿಕ್ಸ್ ಲಿಮಿಟೆಡ್ (ಹೆಚ್.ಎ.ಎಲ್) ನ ಒಕ್ಕೂಟದ ಅಧ್ಯಕ್ಷರಾಗಿ ಬೆಂಗಳೂರಿನಲ್ಲಿ ಸಾರ್ವಜನಿಕ ವಲಯದ ಕಾರ್ಖಾನೆಗಳ ಅಖಿಲ ಭಾರತ ಮುಖ್ಯ ಸಂಚಾಲಕರು ಹಾಗು ಜಾಯಿಂಟ್ ಆಕ್ಷನ್ ಫ್ರಂಟ್ ನ ಸದಸ್ಯರಾಗಿ ಆಯ್ಕೆಗೊಂಡರು. ಸಿಟಿಜನ್ ಮ್ಯಾಟರ್ಸ್ ಪತ್ರಿಕೆಯಲ್ಲಿ ಪ್ರಕಟವಾಗಿದ್ದ 'ಹಿಸ್ಟರಿ ಆಫ್ ಏವಿಯೇಷನ್' ಎಂಬ ಲೇಖನ ಓದುತ್ತ, ಜಾಗ್ವರ್ ನಮ್ಮ ಕಾಲದಲ್ಲೇ ಸೇರ್ಪಡೆಯಾಗಿದ್ದು ಎಂದು ನೆನಪಿಸಿಕೊಳ್ಳುತ್ತಾರೆ.
ಜಾಲಾಟ
ಭೂತಾರಾಧನೆಯ ಪ್ರಕಾರಗಳನ್ನು ತುಳು ಭಾಷೆಯಲ್ಲಿ ಕೋಲ, ನೇಮ, ಬಂಡಿ, ಗೆಂಡೋ, ಒತ್ತೆ ಕೋಲ ಎಂಬಿತ್ಯಾದಿ ಹೆಸರುಗಳಿಂದ ಗುರುತಿಸುವಂತೆ 'ಜಾಲಾಟ' ಎಂಬ ಹೆಸರಿನಿಂದಲೂ ಗುರುತಿಸಲಾಗುತ್ತದೆ.
ಎಸ್. ಆರ್. ವಿಶ್ವನಾಥ್
ಆರಂಭಿಕ ಜೀವನ ಮತ್ತು ರಾಜಕೀಯ ವೃತ್ತಿ
೨೦೦೯ರಲ್ಲಿ 'ಅರ್ಕಾವತಿ ಉಳಿಸಿ' ಪಾದಯಾತ್ರೆಯನ್ನು ನಂದಿ ಬೆಟ್ಟದಿಂದ ತಿಪ್ಪಗೊಂಡನಹಳ್ಳಿ ಯವರಗೆ, ಜನರಲ್ಲಿ ಕೆರೆಗಳು ಮತ್ತು ಜಲಮೂಲಗಳ ಪುನಶ್ಚೇತನ ಜಾಗೃತಿ ಮೂಡಿಸಿವೆ ನಿಟ್ಟಿನಲ್ಲಿ ಹಮ್ಮಿಕೊಂಡು ಅಂದಿನ ಸರ್ಕಾರದ ಗಮನ ಸೆಳೆದಿದ್ದರು. ಪರಿಣಾಮವಾಗಿ, ಸರ್ಕಾರದಿಂದ ರು. ೨೫ ಕೋಟಿಗಳ ಅನುದಾನವು ಬಿಡುಗಡೆ ಮಾಡಲಾಗಿ, ಹಲವಾರು ಜಲಮೂಲಗಳ ಪುನಶ್ಚೇತನ ಯಶಸ್ವಿಯಾಗಿ ಮಾಡಲಾಯಿತು.
ಜಾಲಾಟ
ಆರಾಧನೆಯ ಸ್ಥಳ ಮತ್ತು ದೈವ
ಬೆಳ್ತಂಗಡಿ ತಾಲೂಕಿನ ಪುತ್ತಿಲ ಗ್ರಾಮದ ಪರಾಪೆಪುತ್ತಿಲ್ಲ, ಅರಸಿನಮಕ್ಕಿಯ ಪರಪು, ಸುಳ್ಯ ತಾಲೂಕಿನ ಕಾಯರ್ತೋಡಿ ಮೊದಲಾದ ಕಡೆಗಳಲ್ಲಿ ಇಂದಿಗೂ ಆರಾಧನೆಯ ಆಚರಣೆಯನ್ನು ಜಾಲಾಟ ಎಂದೇ ಕರೆಯುತ್ತಾರೆ. ಬೆಳ್ತಂಗಡಿ ತಾಲೂಕಿನ ಕಕ್ಕಿಂಜೆ ಸಮೀಪದ ಬೆಳ್ತಂಗಡಿಯಲ್ಲಿ ಉಳ್ಳಾಲ್ತಿ, ಭೈರವ, ನೆತ್ತರಮುಗುಳಿ (ರಕ್ತೇಶ್ವರಿ) ಪುರುಷರಾಯ, ಅಚ್ಚೆರ್ನಾಯ, ಪಂಜುರ್ಲಿ, ಭ್ರಾಂತಿದೈವಗಳಿದ್ದು ಎಲ್ಲಾ ದೈವಗಳಿಗೆ ಆರಾಧನೆ ನಡೆದರೆ ಮಾತ್ರ ಅದನ್ನು ಜಾಲಾಟ ಎಂದು ಕರೆಯುವ ವಾಡಿಕೆ.
ಇತಿಹಾಸ
ಜಾಲಾಟ ಹಾಗೂ ಐತಿಹಾಸಿಕತೆಯ ಸಂಬಂಧವನ್ನು ಸ್ಪಷ್ಟಗೊಳಿಸುವ ಕಥಾನಕಗಳು ಬಿಲ್ಲರಾಯ ಬಿಲ್ಲಾರ್ತಿ ದೈವಗಳಿಗೆ ಸಂಬಂಧಪಟ್ಟಿದೆ. ಬೀಡಿನ ಜೈನ ಅರಸು-ಅವನ ಒಬ್ಬಳೇ ಮಗಳು.ಹೆತ್ತವರನ್ನು ಕಳೆದುಕೊಂಡ ಮಲೆಯ ಅನಾಥ ಹೈದನಿಗೆ ಬೀಡಿನರಸನಿಂದ ಪಾಲನೆ ಪೋಷಣೆ ಮಗಳಂತೆ ಪ್ರೀತಿಯ ಆರೈಕೆ ಮಾಡಲಾಗುತ್ತದೆ. ಒಂದು ದಿನ ಚಾವಡಿಯಲ್ಲಿ ಹರಡಿದ ನೆಲ್ಲಿಕಾಯಿ ಮೇಲೆ 'ಸಾಧಕ' ಮಾಡುವಾಗ ಕಾಲು ಜಾರಿ ಬೀಳುತ್ತಾನೆ. ಎತ್ತರದ ಮಾಡದಿಂದ ಅರಸು ಮಗಳ ನಗುವುನ ಅಲೆ..ಉಕ್ಕು ನೆತ್ತರಿನ ಹುಡುಗನಿಗೆ ಅವಮಾನ..ಎಲೆ ಹೆಣ್ಣೆ, ಬಿದ್ದದ್ದು ನೋಡಿ ನಕ್ಕೆಯಲ್ಲ ನಿನ್ನನ್ನು ಸತ್ತರೂ ಬಿಡಲಾರೆನೆಂಬ ಶಪಥ. ಸಂಗತಿ ಅರಸನಿಗೆ ವರದಿವಾಗುತ್ತದೆ. ಮಗಳಲ್ಲಿ ಪಂಥ ಹೂಡಿದ್ದಕ್ಕೆ ಪ್ರತಿಭಟನೆ ಆಕ್ಷೇಪ. ಸೊಕ್ಕು ಮುರಿಯುತ್ತೇನೆಂಬ ಸಂಚು. ಬಿಲ್ಲರಾಯನನ್ನು ಕರೆದು ವ್ಯಂಗದ ಹೊಗಳು ಮಾತುಗಳನ್ನಾಡುತ್ತಾನೆ. ಹೊಸತಾಗಿ ತೋಡಿಸಿದ ಬಾವಿ ಮತ್ತು ಅದರ ಪಡುದಿಕ್ಕಿಗೆ ಸಾಲಾಗಿ ನೆಡಿಸಿದ ನಾಲ್ಕು ಬಾಳೆಗಳನ್ನು ಪ್ರಸ್ತಾಪಿಸಿ, ಓಡಿ ಬಂದು ಬಾಳೆಗಳನ್ನು ಒಂದೇ ಏಟಿಗೆ ಕತ್ತರಿಸಿ ಬಾವಿಯೊಳಕ್ಕೆ ಕಂತ ಹಾರುವಂತೆ ಆದೇಶ. ಉತ್ಸಾಹಿ ಹುಡುಗ ಪಣ ಸ್ವೀಕರಿಸಿ, ಸೂಚನೆಯಂತೆ ಬಾವಿಗೆ ನೆಗೆದ. ನೀರಿನೊಳಗೆ ನಿಲ್ಲಿಸಿದ್ದ ಬರ್ಚಿ ಎದೆಯೊಳಗೆ ಪ್ರವೇಶಿಸಿತು. ನೀರು ರಕ್ತದೋಕುಳಿಯಾಯಿತು. ಹೀಗೆ ಕೊಲೆಯಾದ ಬಿಲ್ಲರಾಯ ವಾರದೊಳಗಾಗಿ ಅರಸು ಮಗಳನ್ನು ಮಾಯಕ ಮಾಡಿ ಸೇರಿಗೆಯಲ್ಲಿ ಇರಿಸಿಕೊಂಡ. ಈ ಒಂದು ಕಥೆಯ ಅಭಿನಯವನ್ನು ಪರಾರಿ ಪುತ್ತಿಲದ ಜಾಲಾಟದಲ್ಲಿ ಸ್ಪಷ್ಟವಾಗಿ ಕಾಣಬಹುದು.
ಎಸ್. ಆರ್. ವಿಶ್ವನಾಥ್
ಆರಂಭಿಕ ಜೀವನ ಮತ್ತು ರಾಜಕೀಯ ವೃತ್ತಿ
ಎಸ್.ಆರ್. ವಿಶ್ವನಾಥ್ ಯೆಲಹಂಕ ಕ್ಷೇತ್ರದಿಂದ ಸತತವಾಗಿ ೩ ಬಾರಿ ವಿಧಾನಸಭೆಯ ಸದಸ್ಯರಾಗಿದ್ದು, ೨೦೦೮ರ ಚುನಾವಣೆಯಲ್ಲಿ ೪೪,೫೦೩ ಮತಗಳ ಬಹುಮತದಿಂದ ಆಯ್ಕೆಯಾಗಿದ್ದಾರೆ.
ಜಾಲಾಟ
ವೇಷ-ಭೂಷಣ
ಬಿಲ್ಲರಾಯ-ಬಿಲ್ಲಾರ್ತಿ ನೇಮದ ದಿನ ಗುತ್ತಿನ ಮನೆಯಲ್ಲಿ 'ಮಾಲಗಾರ್ಯ'ವೂ ನಡೆಯುತ್ತದೆ. ಶೌರ್ಯ ಕ್ರೌರ್ಯಗಳನ್ನು ಪ್ರತಿನಿಧಿಸುವ ಬಿಲ್ಲರಾಯನ ಬಣ್ಣ, ನೆರಿಸೀರೆ, ತಲೆಗೆ ಹೊಂಬಾಳೆಯಂತಹ ಶಿರೋಭೂಷಣ, ಜಡೆಹಾಕಿ ಹೂ ಮುಡಿದು ಕೆಂಪು ತಿಲಕ ಬಣ್ಣದಲ್ಲೇ ಬರೆದ ಬುಲಾಕ್, ನತ್ತ್, ಬಗ್ತಲೆ ಪಟ್ಟಿ ಹಾಕಿದ ಬಿಲ್ಲಾರ್ತಿ ವೇಷ, ಎರಡು ಕೈಗಳಲ್ಲಿ ಹಿಂಗಾರ, ಬಿಲ್ಲರಾಯನ ಕೈಯಲ್ಲಿ ಬಿರುಪಗರಿ, ಬಿಲ್ಲರಾಯನ ಒಡಿದ ಗತಿಯಲ್ಲಿ ಹೆಜ್ಜೆಯ ಮೇಲೆ ಹೆಜ್ಜೆ ಇಟ್ಟು ಓಡಿ ಬೆನ್ನು ಬಿಡದ ಬಿಲ್ಲಾರ್ತಿ, ತಮ್ಮ ಕೊರಳನ್ನು ಕೊಯ್ದಿರಿ ಎಂದು ಅಭಿನಯಿಸುವ ಬಗೆ, ಬಾರಣೀಯ ಸಂದರ್ಭದಲ್ಲಿ ಜೊತೆಯಾಗಿ ಮುಗಿಬೀಳುವ ರೀತಿ, ಹೀಗೆ ಬದುಕಿನ ಒಂದು ರೋಚಕ ಕಥೆ, ನೃತ್ಯ, ಮಾತು ಅಭಿನಯದಲ್ಲಿ ಸೂಚಿತವಾಗುತ್ತದೆ.
ಆಚರಣೆ
ಈ ಆಚರಣೆಯ ವೈಶಿಷ್ಟ್ಯವೆಂದರೆ ಜಾಲಾಟದಲ್ಲಿ ಆರಾಧನೆಗೊಳ್ಳುವ ಶಕ್ತಿಗಳಲ್ಲಿ ಪೌರಾಣಿಕ ಸಂಬಂಧಗಳನ್ನು ಶೋಧಿಸಲಾಗುವುದಿಲ್ಲ. ಬಿರ್ಮೆರ್, ಪೆರ್ದೊಳ್ಳು, ಬೋಂಟೆಗಾರೆರ್, ನೆಲ್ಲಿರಾಯ, ಕಲ್ಕುಡ, ಕಾರಿ, ಕಬಿಲ, ಬಿಲ್ಲರಾಯ, ಬಿಲ್ಲಾರ್ತಿ, ಮಲೆಭೂತ, ಮಂಗಳೆರ್ ಇವೇ ಮೊದಲಾದ ಶಕ್ತಿಗಳ ಸಂಬಂಧವಾಗಿರುವ ಕಥಾನಕ - ಪಾಡ್ದನಗಳಲ್ಲಿ ಚಾರಿತ್ರಿಕ - ಐತಿಹಾಸಿಕ ವಿವರಗಳು ಬರುತ್ತವೆ. ಹಾಗಾಗಿ ಅತಿಮಾನುಷ ಶಕ್ತಿಯ ಆರಾಧನೆ ಜಾಲಾಟದ ಪ್ರಧಾನ ಭಾಗವಾಗಿ ಕಂಡು ಬರುತ್ತದೆ. ವೃತ್ತಿ, ಜಾತಿ, ಪ್ರಾದೇಶಿಕತೆ, ಆಚಾರ - ವಿಚಾರ, ವಂಶಿಯ ಪ್ರಶ್ನೆ, ಆರ್ಥಿಕ, ರಾಜಕೀಯ ವಿಚಾರಗಳನ್ನು ಒಳಗೊಳ್ಳುವ ಒಂದು ನಾಡಿನ ಜನಾಂಗೀಯ ಅಧ್ಯಯನಕ್ಕೆ ಜಾಲಾಟ ಒಂದು ಮುಖ್ಯ ಆಧಾರವಾಗುತ್ತದೆ. ಬಹಳಷ್ಟು ಅಮೂಲ್ಯ ವಿವರಗಳನ್ನು ಒದಗಿಸುತ್ತದೆ.
ಎಸ್. ಆರ್. ವಿಶ್ವನಾಥ್
ಆರಂಭಿಕ ಜೀವನ ಮತ್ತು ರಾಜಕೀಯ ವೃತ್ತಿ
ಇವರದು ಸರಳ ದಿನಚರಿ. ಬೆಳೆಗ್ಗೆ ೦೬ಕ್ಕೆ ವ್ಯಾಯಾಮ ಹಾಗು ತೋಟದ ಕೆಲಸದಿಂದ ಶುರು ಮಾಡಿ, ನಂತರದಲ್ಲಿ ೧೦ ಗಂಟೆಯವರಗೆ ಜನತಾ ದರ್ಶನವನ್ನು ತಮ್ಮ ಸಿಂಗನಾಯಕನಹಳ್ಳಿಯ ಗೃಹಕಚೇರಿಯಲ್ಲಿ ಕೈಗೊಳ್ಳುತ್ತಾರೆ. ಆ ನಂತರ ತಮ್ಮ ಕ್ಷೇತ್ರಕ್ಕೆ ಭೇಟಿ ಕೊಟ್ಟು ನೆಡೆಯಿತ್ತುರುವ ಕಾಮಗಾರಿಗಳು ಮತ್ತು ಯೋಜನೆಗಳ ಪರಿಶೀಲನೆ ನೆಡೆಸುತ್ತಾರೆ. ಇವರು ಕರಾಟೆಯಲ್ಲಿ ಬ್ಲಾಕ್ ಬೆಲ್ಟ್ ಹೊಂದಿದ್ದು, ೨೦೧೮ರ ಚುನಾವಣಾಗೆ ಬೆಂಗಳೂರು ಪೊಲಿಟಿಕಲ್ ಆಕ್ಷನ್ ಸಮಿತಿ (ಬಿ. ಪ್ಯಾಕ್) ರವರಿಂದ ಅನುಮೋದನೆ ಪಡೆದಿದ್ದರು.
ಜಾಲಾಟ
ಕುಣಿತ
ಕನ್ನಡ, ಕಮ್ಮಾರ, ಮಂತ್ರವಾದಿ, ಬ್ರಾಹ್ಮಣರು, ಬಡಗಿ, ಮಡಿವಾಳ, ಕ್ಷೌರಿಕ, ಪರವ - ಪರತಿ, ಮೇರ, ಮನ್ಸ - ಮಾದಿರ ನಲಿಕೆ, ಗಂಡ ಗಣಗಳು ಇವೇ ಮೊದಲಾದ ಪಾತ್ರಧಾರಿಗಳ ಕುಣಿತ. ಮಾತು, ಸಂಭಾಷಣೆ, ಅಭಿನಯಗಳು ತಾಂತ್ರಿಕ ಆಯಕಟ್ಟಿನೊಳಗೆ ಬರುವುದಿಲ್ಲ. ಮಾತು ಸಂಭಾಷಣೆ, ಅಭಿನಯದ ಪೂರ್ಣ ಸ್ವಾತಂತ್ರ್ಯ ಕಲಾವಿದನಿಗೆ ಇರುತ್ತದೆ. ಪ್ರೇಕ್ಷಕನನ್ನು ನಕ್ಕು ನಗಿಸುವ ಬಹುತೇಕ ಮನೋರಂಜನೆಯ ಅಧ್ಯಾಯವಾಗಿರುವ ಜಾಲಾಟದ ಈ ಮಾನುಷ ಭಾಗದಲ್ಲಿ ಕಲಾವಿದನ ಲೋಕಜ್ಞಾನ, ವ್ಯವಹಾರ ಕುಶಲತೆ, ಹಾಸ್ಯಪ್ರಜ್ಞೆ ಪ್ರಕಾಶಕ್ಕೆ ಬರುತ್ತದೆ. ವೃತ್ತಿಪರ ವಿವರಗಳು, ದೈವಿಕತೆ, ಸಾಮಾಜಿಕ ಸಂಬಂಧಗಳು ಸ್ಥೂಲವಾಗಿ ಹೇಳುವುದಾದರೆ ಜಾನಪದ ಬದುಕಿನ ಕೆಲವು ಒಳನೋಟಗಳನ್ನು ಆಶುನಾಟಕದ ಹಂದರದಲ್ಲಿ ಅಭಿನಯಿಸಿ ತೋರಿಸಲಾಗುತ್ತದೆ. ಜಾಲಾಟದ ಅತಿಮಾನುಷ ತಾಂತ್ರಿಕ ಆರಾಧನೆ ಬರೀ ಗತ ವೃತ್ತಾಂತವಾಗದೇ ಅದರ ಪರಿಧಿ ವಿಸ್ತಾರಗೊಂಡು, ಮೇಲೆ ಉಲ್ಲೇಖಿಸಿದ ಜಾನಪದ - ಮಾನುಷ ವೃತ್ತಾಂತದ ಮೂಲಕ ವರ್ತಮಾನದ ಸಂಬಂಧವನ್ನು ಗಟ್ಟಿಯಾಗಿ ಪಡೆದುಕೊಳ್ಳುತ್ತದೆ. ಏನಿದ್ದರೂ ಜಾಲಾಟದ ಈ ಅತಿಮಾನುಷ - ಮಾನುಷ ಮುಖಗಳು ಆರಾಧನೆಯ ವಿಧಾನದಲ್ಲಿಯೇ ಅಭಿವ್ಯಕ್ತಗೊಳ್ಳುವುದರಿಂದ ಪ್ರೇಕ್ಷಕರನ್ನು ಹೊಂದಿಸಿ ಆಳುವ ದೈವಿಕ ನಿಷ್ಠೆ ಮತ್ತು ಭಕ್ತಿ ಭಾವನೆಗಳು ಶಿಥಿಲವಾಗದೇ ಜಾಲಾಟದಂತಹ ಆರಾಧನೆಯ ಮೇಲಿನ ಭಯ - ಭಕ್ತಿ ಸ್ಥಾಯಿಯಾಗಿಯೇ ಇರುತ್ತದೆ. ಪೆರ್ದೊಳ್ಳು, ನೆಲ್ಯರಾಯ, ಕಾರಿಕಬಿಲ.ಬೊಂಟೆಗಾರ, ಕಲ್ಕುಡ, ಮಂಗಳೆರ್ ಮೊದಲಾದ ಭೂತಗಳ ಬಣ್ಣ, ಕುಣಿತ, ಮಾತು, ಅಟ್ಟಹಾಸ, ವೇಷಭೂಷಣಗಳಲ್ಲಿ ಸನ್ನಿವೇಶವನ್ನು ರುದ್ರ - ಗಾಂಭೀರ್ಯಗೊಳಿಸಿ, ಭಕ್ತಿಯನ್ನು ಭಯ ಮಾಧ್ಯಮದ ಮೂಲಕ ಉದ್ದೀಪಿಸುವ ಪ್ರಯತ್ನ ನಡೆಯುವುದರಿಂದ ಪ್ರೇಕ್ಷಕರ ಮನಸು ಬಿಗುಗೊಳ್ಳುತ್ತದೆ. ಈ ಬಿಗುವನ್ನು ಸಡಿಲಗೊಳಿಸಿ ನಿರಾಳತೆ ತರುವ ಉದ್ದೇಶದಿಂದ ಬ್ರಾಹ್ಮಣ, ಕ್ಷೌರಿಕ, ಬಡಗಿ, ಪರವ - ಪರತಿ ಪಾದ್ರ ವರ್ಗ ಮತ್ತು ಕಾಲ್ಪನಿಕ ಕಥಾನಕವು ಒಂದು ರಂಗತಂತ್ರವಾಗಿ ದುಡಿಯುತ್ತದೆ. ಜಾಲಾಟದ ರಂಗಭೂಮಿಕೆಯಲ್ಲಿ ವೀರ, ಭಯಾನಕ, ರೌದ್ರ ರಸಗಳ ಪ್ರದರ್ಶನ ಬೆನ್ನಿಗೇ ಶೃಂಗಾರ, ಕರುಣ, ಹಾಸ್ಯ ರಸಗಳ ಪ್ರದರ್ಶನ ಜರುಗುವುದರಿಂದ ಈ ಜಾಲಾಟ ಒಂದು ರಂಗಭೂಮಿಯಾಗಿ ರಸವೈವಿಧ್ಯಗಳ ಮುಕ್ತ ವೇದಿಕೆಯಾಗುತ್ತದೆ. ಶಿಷ್ಟ ಸಾಹಿತ್ಯ ಮತ್ತು ಅಭಿಜಾತ ರಂಗಭೂಮಿಗಳಲ್ಲಿ ಪ್ರಧಾನವಾಗಿ ನಾವು ಕಾಣುವ ವೀರ, ರೌದ್ರ, ಶೃಂಗಾರ, ಕರುಣ, ಹಾಸ್ಯ ರಸಗಳು ತಮ್ಮ ಅಭಿವ್ಯಕ್ತಿಯಲ್ಲಿ ಸಾಧಿಸಿರುವ ಒಂದು ಬಗೆಯ ಸಾಮರಸ್ಯವನ್ನು ಜಾಲಾಟ ಒಂದು ಬಗೆಯ ಜಾನಪದ - ಧಾರ್ಮಿಕ ಆರಾಧನಾ ರಂಗಭೂಮಿಯಾಗಿ ನಿಶ್ಚಯವಾಗಿಯೂ ಸಾಧಿಸಿಕೊಂಡಿದೆ.
ಉಲ್ಲೇಖ
ವರ್ಗ:ಜಾನಪದ ವರ್ಗ:ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ಎಸ್. ಆರ್. ವಿಶ್ವನಾಥ್
ಆರಂಭಿಕ ಜೀವನ ಮತ್ತು ರಾಜಕೀಯ ವೃತ್ತಿ
ಎಸ್. ಆರ್. ವಿಶ್ವನಾಥರವರು ಭ.ಜ.ಪ. ದ ಬೆಂಗಳೂರು ಗ್ರಾಮಾಂತರ, ಚಿಕ್ಕಬಳ್ಳಾಪುರ ಹಾಗು ರಾಮನಗರದ ಜಿಲ್ಲಾ ಉಸ್ತುವಾರಿ ನೋಡಿಕೊಳ್ಳುತ್ತಾರೆ. ೨೦೧೯ರ ಲೋಕಸಭೆ ಚುನಾವಣೆಯ ವೇಳೆ, ಚಿಕ್ಕಬಳ್ಳಾಪುರದ ಕ್ಷೇತ್ರದ ಸಂಚಾಲಕ್ ಆಗಿ ಕಾರ್ಯ ನಿರ್ವಹಿಸಿ, ಚಿಕ್ಕಬಳ್ಳಾಪುರ ಲೋಕಸಭಾ ಕ್ಷೇತ್ರದ ೮ ವಿಧಾನಸಭೆ ಕ್ಷೇತ್ರಗಳ ಪೈಕಿ ಯಲಹಂಕ ಭ.ಜ.ಪ ಶಾಸಕರಿರುವ ಏಕೈಕ ಕ್ಷೇತ್ರವಾಗಿದ್ದರೂ ಮಾಜಿ ಮುಖ್ಯಮಂತ್ರಿ ಹಾಗೂ ಕೇಂದ್ರ ಸಚಿವ ಶ್ರೀ. ವೀರಪ್ಪ ಮೊಯ್ಲಿ ವಿರುದ್ಧ ಭ.ಜ.ಪ ಅಭ್ಯರ್ಥಿಯ ಗೆಲುವನ್ನು ಖಚಿತಪಡಿಸಿದರು. ತಮ್ಮ ಸ್ವಕ್ಷೇತ್ರವಾದ ಯಲಹಂಕ ವಿಧಾನಸಭಾ ಕ್ಷೇತ್ರವೊಂದರಲ್ಲೇ ೭೫,೦೦೦ ಕ್ಕೂ ಹೆಚ್ಚು ಮತಗಳ ಮುನ್ನಡೆ ಸಾಧಿಸಲಾಯಿತು.
ವರ್ಗ:೧೯೬೨ ಜನನ ವರ್ಗ:ಕರ್ನಾಟಕ ರಾಜಕಾರಣಿಗಳು ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರು
ಅಲಗು
thumb|ಚಾಕುವಿನ ಅಲಗುಗಳು
ಅಲಗು ಅಂಚನ್ನು ಹೊಂದಿರುವ ಒಂದು ಉಪಕರಣ, ಆಯುಧ, ಅಥವಾ ಯಂತ್ರದ ಭಾಗ. ಇದನ್ನು ಮೇಲ್ಮೈಗಳು ಅಥವಾ ವಸ್ತುಗಳನ್ನು ತೂತುಮಾಡಲು, ಕೊಚ್ಚಲು, ಕತ್ತರಿಸಲು ಅಥವಾ ಹೆರೆಯಲು ವಿನ್ಯಾಸಗೊಳಿಸಲಾಗಿರುತ್ತದೆ. ಅಲಗನ್ನು ಚಕಮುಕಿ ಕಲ್ಲಿನಂತಹ ಹದಗೊಳಿಸುವ ಕಲ್ಲಿನಿಂದ, ಲೋಹ (ಸಾಮಾನ್ಯವಾಗಿ ಉಕ್ಕು), ಪಿಂಗಾಣಿ, ಅಥವಾ ಇತರ ವಸ್ತುವಿನಿಂದ ತಯಾರಿಸಬಹುದು. ಅಲಗುಗಳು ಮಾನವಕುಲದ ಅತ್ಯಂತ ಹಳೆಯ ಉಪಕರಣಗಳ ಪೈಕಿ ಒಂದಾಗಿವೆ, ಮತ್ತು ಯುದ್ಧ, ಆಹಾರ ತಯಾರಿಕೆ, ಮತ್ತು ಇತರ ಉದ್ದೇಶಗಳಿಗಾಗಿ ಬಳಕೆಯಾಗಲು ಮುಂದುವರಿದಿದೆ.
ಆಹಾರ ತಯಾರಿಕೆಯ ಅವಧಿಯಲ್ಲಿ, ಚಾಕೂಗಳನ್ನು ಮುಖ್ಯವಾಗಿ ಕತ್ತರಿಸಲು, ಕೊಚ್ಚಲು, ಮತ್ತು ಕೆತ್ತಲು ಬಳಸಲಾಗುತ್ತದೆ.
ಯುದ್ಧದಲ್ಲಿ, ಅಲಗನ್ನು ಸೀಳಲು ಅಥವಾ ಇರಿಯಲು ಬಳಸಬಹುದು, ಮತ್ತು ಎಸೆಯಬಹುದು ಅಥವಾ ಚಿಮ್ಮಬಹುದು. ಇದರ ಕಾರ್ಯ ಒಂದು ನರ, ಸ್ನಾಯು ಅಥವಾ ಸ್ನಾಯುರಜ್ಜು ಎಳೆಗಳನ್ನು, ಅಥವಾ ರಕ್ತನಾಳವನ್ನು ಕತ್ತರಿಸುವುದು ಆಗಿದೆ. ಇದರಿಂದ ವೈರಿಯು ನಿಷ್ಕ್ರಿಯಗೊಳ್ಳುತ್ತಾನೆ ಅಥವಾ ಸಾಯುತ್ತಾನೆ. ಒಂದು ಮುಖ್ಯ ರಕ್ತನಾಳವನ್ನು ಕತ್ತರಿಸುವುದರಿಂದ ಸಾಮಾನ್ಯವಾಗಿ ಹೊರಸೂಸುವಿಕೆಯಿಂದ ಸಾವು ಉಂಟಾಗುತ್ತದೆ. ಸಿಡಿಚೂರುಗಳು ಚೂರುಗಳ ಅಲಗಿನಂಥ ಗುಣದ ಮೂಲಕ ಗಾಯಗಳನ್ನು ಉಂಟುಮಾಡುತ್ತವೆ.
ಅಲಗುಗಳನ್ನು ಹೆರೆಯಲು ಬಳಸಬಹುದು, ಹೇಗೆಂದರೆ ಅಲಗನ್ನು ಮೇಲ್ಮೈ ಉದ್ದಕ್ಕೆ ಅಥವಾ ಮೂಲಕದ ಬದಲಾಗಿ, ಒಂದು ಮೇಲ್ಮೈಗೆ ಅಡ್ಡಲಾಗಿ ಪಾರ್ಶ್ವಕ್ಕೆ ಚಲಿಸುವುದರಿಂದ, ಒಂದು ಶಾಯಿ ಅಳಿಸಿಗದಂತೆ.
ಕತ್ತರಿಸಲು ಉದ್ದೇಶಿತವಾಗಿರುವ ಒಂದು ಸರಳ ಅಲಗು ಒಂದು ಅಂಚಲ್ಲಿ ಸೇರುವ ಎರಡು ಮುಖಗಳನ್ನು ಹೊಂದಿರುತ್ತದೆ. ಆದರ್ಶಪ್ರಾಯವಾಗಿ ಈ ಅಂಚು ವರ್ತುಲತೆಯನ್ನು ಹೊಂದಿರುವುದಿಲ್ಲ ಆದರೆ ಆಚರಣೆಯಲ್ಲಿ ಎಲ್ಲ ಅಂಚುಗಳು ದೃಗ್ವೈಜ್ಞಾನಿಕವಾಗಿ ಅಥವಾ ಇಲೆಕ್ಟ್ರಾನ್ ಸೂಕ್ಷದರ್ಶಕದಿಂದ ವರ್ಧಿಸಿದಾಗ ಸ್ವಲ್ಪ ಪ್ರಮಾಣದಲ್ಲಿ ವರ್ತುಲವೆಂದು ಕಾಣಬಹುದು. ಅಲಗಿಗೆ ಕೈಹಿಡಿಯಿಂದ ಅಥವಾ ಅಲಗಿನ ಹಿಂಬದಿ ಮೇಲೆ ಒತ್ತಿ ಬಲ ಹಾಕಲಾಗುತ್ತದೆ. ನವಿರಾದ ಅಂಚಿಗೆ ಹೋಲಿಸಿದರೆ ಕೈಹಿಡಿ ಅಥವಾ ಅಲಗಿನ ಹಿಂಬದಿ ದೊಡ್ಡ ವಿಸ್ತೀರ್ಣ ಹೊಂದಿರುತ್ತದೆ. ಸಣ್ಣ ಅಂಚಿನ ವಿಸ್ತೀರ್ಣದ ಮೇಲೆ ಪ್ರಯೋಗಿಸಿದ ಬಲದ ಈ ಕೇಂದ್ರೀಕರಣ ಅಂಚಿನಿಂದ ಪ್ರಯೋಗಿಸಲಾದ ಒತ್ತಡವನ್ನು ಹೆಚ್ಚಿಸುತ್ತದೆ. ಈ ಹೆಚ್ಚಿನ ಒತ್ತಡವು ಅಲಗಿಗೆ ಅಣುಗಳು/ಸ್ಫಟಿಕಗಳು/ನಾರುಗಳ ನಡುವಿನ ಬಂಧಗಳನ್ನು ಮುರಿದು ಒಂದು ವಸ್ತುವನ್ನು ಕತ್ತರಿಸಲು ಅವಕಾಶ ಮಾಡಿಕೊಡುತ್ತದೆ. ಇದಕ್ಕಾಗಿ ಅಲಗು ಸಾಕಷ್ಟು ಬಲವಾಗಿರುವುದು ಅಗತ್ಯ, ಏಕೆಂದರೆ ಇತರ ವಸ್ತುವು ಮುರಿಯುವುದಕ್ಕೆ ಮುಂಚೆ ಒಂದು ಅಲಗು ಮುರಿತವನ್ನು ಪ್ರತಿರೋಧಿಸಬೇಕು.
ಉಲ್ಲೇಖಗಳು
ವರ್ಗ:ಕತ್ತರಿಸುವ ಉಪಕರಣಗಳು
ಡೊರೆಮನ್
ಡೊರೆಮನ್(ಜಪಾನೀಸ್ ಭಾಷೆ: ドラえもん ) ಎಂಬುದು ಪಾನೀಸ್ ಮಂಗಾ ಸರಣಿಯಾಗಿದ್ದು, ಇದನ್ನು ಫ್ಯೂಜಿಕೊ ಎಫ್. ಫ್ಯೂಜಿಯೊ ಬರೆದು ವಿವರಿಸಿದ್ದಾರೆ. ಮಂಗಾವನ್ನು ಡಿಸೆಂಬರ್ ೧೯೬೯ ರಲ್ಲಿ ಮೊದಲ ಬಾರಿಗೆ ಧಾರಾವಾಹಿ ಮಾಡಲಾಯಿತು, ಅದರ ೧೩೪೫ ಪ್ರತ್ಯೇಕ ಅಧ್ಯಾಯಗಳನ್ನು ೪೫ ಟ್ಯಾಂಕೋಬಾನ್ ಸಂಪುಟಗಳಲ್ಲಿ ಸಂಕಲಿಸಲಾಗಿದೆ ಮತ್ತು ಶೋಗಾಕುಕನ್ ಅವರು ೧೯೭೦ ರಿಂದ ೧೯೯೬ ರವರೆಗೆ ಪ್ರಕಟಿಸಿದರು. ಕಥೆಯು ಡೋರೇಮನ್ ಎಂಬ ಕಿವಿಯಿಲ್ಲದ ರೊಬೊಟಿಕ್ ಬೆಕ್ಕಿನ ಸುತ್ತ ಸುತ್ತುತ್ತದೆ, ಇದು ೨೧ ನೇ ಶತಮಾನದ ಹುಡುಗನಿಗೆ ಸಹಾಯ ಮಾಡಲು ಪ್ರಯಾಣಿಸುತ್ತದೆ ನೋಬಿತಾ ನೋಬಿ.
ಕಮ್ಯುನಿಸ್ಟ್ ಪ್ರಣಾಳಿಕೆ
☁
ಕಮ್ಯುನಿಸ್ಟ್ ಮ್ಯಾನಿಫೆಸ್ಟೋ, ಮೂಲತಃ ಕಮ್ಯುನಿಸ್ಟ್ ಪಕ್ಷದ ಪ್ರಣಾಳಿಕೆ, ಇದು ಜರ್ಮನ್ ತತ್ವಜ್ಞಾನಿಗಳಾದ ಕಾರ್ಲ್ ಮಾರ್ಕ್ಸ್ ಮತ್ತು ಫ್ರೆಡ್ರಿಕ್ ಎಂಗೆಲ್ಸ್ ಅವರ 1848 ರ ಕರಪತ್ರವಾಗಿದೆ. ಕಮ್ಯುನಿಸ್ಟ್ ಲೀಗ್‌ನಿಂದ ನಿಯೋಜಿಸಲ್ಪಟ್ಟಿದೆ ಮತ್ತು ಮೂಲತಃ 1848 ರ ಕ್ರಾಂತಿಗಳು ಸ್ಫೋಟಗೊಳ್ಳಲು ಪ್ರಾರಂಭಿಸಿದಂತೆಯೇ ಲಂಡನ್‌ನಲ್ಲಿ ಪ್ರಕಟಿಸಲಾಯಿತು, ಮ್ಯಾನಿಫೆಸ್ಟೋ ನಂತರ ವಿಶ್ವದ ಅತ್ಯಂತ ಪ್ರಭಾವಶಾಲಿ ರಾಜಕೀಯ ದಾಖಲೆಗಳಲ್ಲಿ ಒಂದಾಗಿ ಗುರುತಿಸಲ್ಪಟ್ಟಿತು. ಇದು ವರ್ಗ ಹೋರಾಟಕ್ಕೆ (ಐತಿಹಾಸಿಕ ಮತ್ತು ಆಗಿನ-ವರ್ತಮಾನದ) ಮತ್ತು ಬಂಡವಾಳಶಾಹಿ ಮತ್ತು ಬಂಡವಾಳಶಾಹಿ ಉತ್ಪಾದನಾ ವಿಧಾನದ ಸಂಘರ್ಷಗಳಿಗೆ ವಿಶ್ಲೇಷಣಾತ್ಮಕ ವಿಧಾನವನ್ನು ಪ್ರಸ್ತುತಪಡಿಸುತ್ತದೆ, ಬದಲಿಗೆ ಕಮ್ಯುನಿಸಂನ ಭವಿಷ್ಯದ ರೂಪಗಳ ಭವಿಷ್ಯ.